Cvijanovićeva: SDS sluđena stranka! Bosić: Premijerka nije kvalifikovana! – mojKontakt portal – Radio Televizija Kontakt\nCvijanovićeva: SDS sluđena stranka! Bosić: Premijerka nije kvalifikovana!\nKomentarišući posljednje medijske istupe lidera SDS-a Mladena Bosića, koji tvrdi da nema potrebe za zajedničkim sastankom predstavnika vlasti u Srpskoj i srpskih predstavnika u zajedničkim institucijama u vezi sa slučajem “Naser Orić”, Cvijanovićeva je ocijenila da Bosić na takav sastanak uopšte nije ni pozvan.\nBosić odgovara da takav istup Cvijanovićeve potvrđuje tezu da premijerka nije kvalifikovana za funkciju koju obavlja i da zbog toga pokušava da teškim riječima diskvalifikuje SDS.\nOšinula je premijerka po SDS-u nakon što je lider te partije riješio da ne ide na sastanak kod predsjednika Republike Srpske, a u vezi sa podrškom koju je Naser Orić dobio od vodećih političkih lidera u Federaciji. SDS ne razumije većinu procesa koji se dešavaju u Republici Srpskoj i BiH, prave političku galamu i dreku ni zbog čega, te izostaje njihov stav onda kada je potrebno da se izjasni o određenom pitanju, kaže Željka Cvijanović.\nPredsjednik SDS-a ponavlja da očekuje od SNSD-a kao partije koja je na vlasti u Republici Srpskoj, a u koaliciji sa SBB-om i SDP-om i na državnom nivou, da ona predloži rješenje u „slučaju Orić“. Konstatacija da je SDS „sluđen“ Bosiću je teško pala.\nCvijanovićevoj je teško pala SDS-ova igrarija zvana „nevidljivi ministar“. Ta stranka je sa zvanične fotografije objavljene na svom web sajtu jednostavno izbrisala ministarku porodice, omladine i sporta, Nadu Tešanović, koja se u Kozarskoj Dubici fotografisala sa rukovodstvom te opštine, a povodom prijema koji je upriličen za pobjednike Kupa Republike Srpske u rukometu – Rukometnog kluba „Kozara-Mlijekoprodukt“.\nBlokada institucije BiH nije isključena, ali nije isključena ni mogućnost da postoje neki drugi načini djelovanja koji će biti po mjeri Republike Srpske, kako to odluče ljudi koji učestvuju u radu zajedničkih institucija, zaključila je Cvijanovićeva. Nakon toga će vjerovatno biti poznato i kako će SDS reagovati.\nBeogradska kancelarija Interpola dostavila potjernice za Orićem i Meholjićem


Vostroknutova: Rast novih radnih mesta u Srbiji 7,2 odsto - PKS-RPK Novi Sad\n– Srbija je imala najveći rast novih radnih mesta u regionu Zapadnog Balkana od 7,2 odsto prošle godine, izjavila je 6. aprila 2017. godine vodeći ekonomista Svetske banke za ovaj region, Ekaterina Vostroknutova, na konferenciji za novinare u Beogradu.\n„Srbija je takođe jedina zemlja u regionu koja je smanjila eksterni deficit i rizik od eksterne izloženosti, zahvaljujući dobrim reformama…dok je eksterni deficit u drugim državama regiona povećan zbog udruženog efekta velikih investicionih projekata koji se sprovode i niskih cena sirovina“, rekla je Vostroknutova.\n„Uspeh Srbije je rezultat nedavnih reformi“, navela je Vostroknutova, dodajući da se i porast zaposlenosti koji je zabeležen u regionu duguje reformama koje se sprovode u pogledu poboljšanja investicione klime, smanjenja fiskalnog deficita i reorganizovanja javnog sektora.\nLazar Šestović, takođe glavni ekonomista Svetske banke za region Zapadnog Balkana, rekao je da je prošle godine na rast zaposlenosti uticalo i to što je prijavljeno 43.400 ljudi iz „sivog sektora“, koji su do tada radili neprijavljeni, što je doprinelo sa nekih 30 posto u ukupnom povećanju zaposlenosti u 2016. godini.\nŠestović je dodao da je takođe došlo do malog porasta registrovane zaposlenosti od oko 3,0 procenta u prošloj godini, ocenjujući da ima još prostora da se učini više kako bi se „prebacio“ deo od 570.00 ljudi koji rade bez socijalnog osiguranja.


RS u ovoj godini dobija zakon o poslovnim zonama - Akta.ba\nPetričević je ukazao da su poslovne zone sa povoljnim uslovima dobar način da se investira na područje RS-a i dodao da strani investitori imaju iste uslove kao i domaći.\n05.02.2020. 08:25 / Izvor: SRNA\nMinistarstvo privrede i preduzetništva Republike Srpske će u ovoj godini izraditi zakon o poslovnim zonama, oslanjajući se na primjere dobre prakse zemalja u regionu, a u nastojanju da RS postane atraktivna za strane ulagače, rekao je resorni ministar Vjekoslav Petričević.\nOn je rekao da će u četvrtak prisustvovati prezentaciji jedne od najboljih poslovnih zona u Evropi - zone Pirot, na koju će biti pozvani svi načelnici lokalnih samouprava iz Republike Srpske.\n"Želimo da dobijemo najbolje zakonsko rješenje za lokalne zajednice koje imaju potrebu za takvim zonama", izjavio je Petričević novinarima u Stanarima nakon sastanka sa predstavnicima opštinskog rukovodstva.\nPetričević je rekao da je na sastanku bilo riječi o lokalnim privrednim potencijalima za strane investitore, s obzirom na to da Stanari imaju formiranu poslovnu zonu po principu ključ u ruke.\nOn je istakao da su pojedini projekti, sa kojima se pregovara sa dijasporom iz Austrije i Njemačke, na korak do realizacije.\n"Pokretanjem posla oni ostvaraju pravo na podsticaje za zapošljavanje radnika sa Biroa, a ostvaruju i podsticaje od lokalne zajednice. Mogu i da uđu u program podsticaja koji se realizuju na nivou ministarstva u procesu nabavke novih tehnologija i proširenja kapaciteta", naveo je Petričević.\nOn je podsjetio da je u protekloj godini za takve projekte isplaćeno 1.400.000 KM, dok će u ovoj godini taj iznos biti duplo veći.\nNačelnik opštine Stanari Dušan Panić najavio je da će od proljeća biti u funkciji Poslovna zona "Dragalovci" sa tri hale, na površini od oko 5.000 metara kvadratnih, a čija je izgradnja procijenjena na oko 2.750.000 KM.\nPanić je naveo da je ljubljansko preduzeće "Iskra" iskazalo zainteresovanost za površinu od oko 5.000 metara kvadratnih, te će o konkretnim detaljima razgovarati naredne sedmice.\nOn je zahvalio institucijama RS-a za dosadašnju pomoć i podršku.\nSastanku je prisustvovao i poslanik iz Stanara u Narodnoj skupštini Republike Srpske Goran Jerinić.


Amerika i Evropa nanose najviše ekološke štete\nAmerika i Evropa odgovorne su za najveći dio globalne ekološke štete uzrokovane pretjeranom upotrebom prirodnih resursa, navodi se u istraživanju objavljenom u žurnalu Lanset planetarno zdravlje.\nPrema navodima lista, ovo je prvo istraživanje u kojem je vršena analiza i procijenjena je odgovornost za ekološku štetu koju uzrokuje 160 država u proteklih više od pola vijeka.\nU istraživanju je utvrđeno da SAD snose najveću odgovornost sa 27 odsto od pretjerane upotrebe materijala, potom slijedi Eu sa 25 odsto. U studiji je obuhvaćena i Britanija koja je tada bila članica bloka.\nU istraživanju su navedene i druge bogate zemlje poput Australije, Kanade, Japana i Saudijske Arabije i one snose kolektivnu odgovornost sa 22 odsto pretjerane upotrebe prirodnih resursa.\nAutori istraživanja ističu da su najbogatije zemlje glavni nosioci globalne ekološke krize i da hitno moraju da smanje upotrebu resursa na poštene i održive nivoe.\n“Zbog ekoloških dugovanja prema ostatku svijeta ove zemlje moraju da preuzmu vodeću ulogu u radikalnim smanjenjima njihove upotrebe resursa kako bi se izbjegla dalja degradacija”, dodaje se u istraživanju.\nVodeći autor istraživanja profesor DŽejson Hikel sa Instituta za ekološke nauke i tehnologiju iz Barselone smatra da su rezultati dramatični i uznemirujući.\n“Svi smo bili šokirani obimom postotka pretjerane upotrebe resursa od bogatih zemalja. Nismo očekivali da će biti tako visoko. Ukoliko žele da dostignu održive nivoe, moraju da, u prosijeku sa postijećih nivoa, smanje upotrebu resursa za oko 70 odsto”, naglasio je Hikel, prenosi britanski dnevnik “Gardijan”.\nNEWER POSTEmbargo na rusku naftu i gas papreno bi koštao narod u Evropi\nOLDER POSTVidović: Inflacija je visoka, moramo još povećati plate


Šiping pruža kompletne usluge projektovanja što uključuje izradu tehničke dokumentacije u skladu sa važećim domaćim i međunarodnim standardima, na osnovu koje se mogu pribaviti sve dozvole i saglasnosti neophodne u fazi izgradnje objekta. Pri projektovanju upotrebljavamo najnoviju tehnologiju, savremene software-ske alate, kao i sopstvene originalne metode i modele razvijene u skladu sa specifičnim zahtevima naših korisnika. Posebnu pažnju posvećujemo stalnom usavršavanju zaposlenih. Naši inženjeri poseduju odgovarajuće licence za projektovanje i izvođenje radova i dugogodišnje iskustvo neophodno prilikom planiranja i realizacije projekata.\nUsluge konsaltinga su sastavni deo paketa profesionalnih usluga firme Šiping. Svojim korisnicima obezbeđujemo potpune i pravovremene informacije radi iznalaženja najoptimalnijeg rešenja u svim fazama projektovanja, počev od inicijalnih analiza potreba korisnika, preko planiranja i optimizacije investicije, izbora i strukture opreme, kao i pravilnog korišćenja i održavanja sistema nakon realizacije projekta.\nAktivnosti izvođenja obuhvataju izvođenje po sistemu „ključ u ruke“, koji obuhvata nabavku, isporuku i montažu opreme u okviru elektro-energetskih sistema, telekomunikacionih sistema, sistema inteligentnih instalacija, kao i njihovo testiranje, puštanje u rad, odnosno integraciju u jedinstven sistem lak za upotrebu i održavanje.\nProfesionalan nadzor u toku izgradnje objekta podrazumeva koordinaciju pojedinih izvođača radova, terensku kontrolu kvaliteta izvođenih radova kao i izveštavanje korisnika o dinamici i statusu projekta.\nPametne kuće – inteligentne elektroinstalacije koje objedinjuju sve instalacije u objektu u jednu kao zamena za klasične instalacije...\nPAMETNE KUĆE VAM OMOGUĆAVAJU AUTOMATSKO UPRAVLJANJE:\nelektro-motornim roletnama, zavesama i venecijanerima\nsigurnosnim sistemima… itd.\nPAMETNE KUĆE VAM PRUŽAJU:\ncentralnim displjem osetljivim na dodir\npametnim tasterima raspoređenim po prostorijama u objektu\nmobilnim telefonom (Android, iPhone)\nračunarom – laptopom\nautomatski (po unapred setovanim parametrima)...\nKomfor pametne kuće - Posle večere sa svojim partnerom spremate se da gledate film, pritiskom na samo jedan taster spuštaju se noćne zavese, glavna rasveta u sobi se gasi, dodatna rasveta se prigušuje, uključuje se klima uređaj… Ušteda energije – kontrolom grejanja - Vremenska stanica prati položaj sunca i automatski podiže roletne na osunčanoj strani kako bi se iskoristila sunčeva energija za dogrevanje prostorije. Ukoliko napustite prostoriju senzori prisustva to detektuju i automatski se zatvaraju ventili na radijatorima i održava se temperatura prostorije na 16 stepeni, čim ponovo uđete u prostoriju temperatura se diže na zadatu vrednost. Ušteda energije – kontrolom klimatizacije - Vremenska stanica prati položaj sunca i automatski spušta roletne na osunčanoj strani kako bi se sprečilo zagrevanje prostorije. Ukoliko napustite prostoriju senzori prisustva to detektuju i automatski se gasi klima uređaj i održava se temperatura prostorije na 30 stepeni, čim ponovo uđete u prostoriju temperatura se spušta na zadatu vrednost. Ušteda energije – kontrolom rasvete - U svim prostorijama postavljaju se senzori prisustva i osvetljenosti, tako da se rasveta automatski uključuje i isključuje u zavisnosti da li se neko nalazi u prostoriji i da li je prirodno osvetljenje dovoljno. Sigurnost pametne kuće - protiv provala - Uključivanjem alarmnog moda na centralnom displeju senzori prisustva koji se koriste za kontrolu rasvete, grejanja i hlađenja prelaze u alarmni režim. Ukoliko dođe do provale, oglašava se alarmna sirena, pale se sva svetla u objektu, sistem vas obaveštava na telefon. Sigurnost pametne kuće - tehnički alarmi - Na potencijalnim mestima uzroka opasnosti postavljaju se senzori poplave, gasa ili požara. U slučaju da neki od senzora odreaguje automatski se zatvaraju dovodi vode, gasa i električne energije, oglašava se alarm i sistem Vas obaveštava na telefon.\nBavimo se savetovanjem, projektovanjem, instalacijom i održavanjem sistema pametne kuće. Naša rešenja smo bazirali na jedinom svetski priznatom standardu kućne automatike KNX, čiji smo sertifikovani partner. U okviru KNX standarda postoji preko 300 sertifikovanih proizvičača koji proizvode opremu koja je međusobno kompatibilna. To nam daje mogućnost velike modularnosti, zamene opreme novijim tipom bez dodatnog kabliranja i izbor opreme u skladu za zahtevima i budžetom klijenta. Sa svakim klijentom se trudimo da ostvarimo dugoročnu saradnju Oprema koju koristimo je isključivo vrhunskog kvaliteta renomiranih svetskih proizvođača u oblasti kućne automatike, ABB Nemačka, Jung Austrija, Zennio Španija…itd.\nŠiping d.o.o. se bavi energetskom efikasnošću od samog početka aktuelizacije ovog problema u građevinarstvu u Srbiji, ima licencirane inženjere energetske efikasnosti i ovlašćen je od strane Ministarstva gređevine i urbanizma Republike Srbije za izdavanje sertifikata o energetskim svojstvima objekata ( energetski pasoš ).\nIzrade elaborata energetske efikasnosti\nIzdavanje sertifikata o energetskim svojstvima objekata ( energetski pasoš )\nIzrada elaborata energetske efikasnosti podrazumeva analizu i proračun svih elemenata neophodnih za validnu ocenu energetskih karakteristika objekta u skladu sa postojećim propisima. Elaborat energetske efikasnosti je potrebno predati u sklopu tehničke dokumentacije koja se prilaže za izdavanje građevinske dozvole. Izdavanje sertifikata o energetskim svojstvima objekata ( energetski pasoš ) obuhvata energetski pregled zgrade, vrednovanje stavki prilikom energetskog pregleda zgrada, izradu izveštaja o obavljenom energetskom pregledu i izdavanje energetskog pasoša tj. sertifikata o energetskim svojstvima zgrade čiji je sadržaj usklađen sa pravilnikom o uslovima, sadržini i načinu izdavanja sertifikata o energetskim svojstvima zgrada. Energetski pasoš je potrebno priložiti u sklopu tehničke dokumentacije u cilju dobijanja upotrebne dozvole. Energetski pasoš i elaborat energetske efikasnosti zgrada je potrebno izraditi za nove objekte, kao i za postojeće objekte koji se rekonstruišu, adaptiraju, saniraju ili energetski saniraju. Takođe se predviđa da se energetski pasoši izdaju za zgrade ili delove zgrada koje se prodaju ili daju u zakup. Energetski pasoš predstavlja dokument koji daje vrlo bitne podatke kako vlasniku tako i potencijalnim kupcima i zakupcima objekta jer sadrži parametre za ocenu potrošnje energije. Tako u slučaju objekata sa visokom energetskom efikasnošću znamo da imamo bitne uštede u toku korišćenja objekta pa je samim tim i cena takvih objekata viša na tržištu nekretnina. Energetski pasoš takođe sadrži i deo koji sugeriše na koji način energetska efikasnost objekta može biti poboljšana pa samim tim potencijalnom kupcu govori o mogućim dodatnim investicionim troškovima. Način na koji je zgrada sagrađena, izolovana, sistem grejanja i hlađenja kao i tip goriva koji koristi su činioci koji definišu emisiju ugljen-dioksida te zgrade, taj podatak je takođe deo pasoša i on služi za ocenu uticaja objekta na životnu sredinu pa je u neku ruku energetski pasoš i svojevrstan “ekološki pasoš”.


Skupština Crne Gore u petak o protokolu\nU crnogorskom parlamentu, na sjednici koja će u petak biti održana na Cetinju, trebalo bi da bude usvojen protokol o pristupanju Crne Gore NATO. Iz vladajućeg DPS-a poručuju da će nadležni organi biti spremni da sankcionišu eventualne pokušaje nasilja, jer su neke opozicione stranke za taj dan najavile proteste\nIako se očekivalo da Zakonodavni odbor Skupštine Crne Gore u utorakrazmatra Prijedlog zakona o potvrđivanju Sjevernoatlantskog ugovora, kojim se obezbjeđuju uslovi za stupanje Crne Gore u NATO, to se nije dogodilo.\nUz pomalo čudno objašnjenje – da je sjednica odgođena jer predlagač nije došao zbog ranije preuzetih obaveza - odluka Zakonodavnog odbora odložena je za četvrtak. Parlament će se o tome izjasniti dan kasnije, 28. aprila na sjednici na Cetinju.\nVlada podsjeća da su evroatlantska integracija i članstvo u NATO-u, od obnavljanja nezavisnosti Crne Gore, jedan od strateških spoljnopolitičkih prioriteta.\nNakon stupanja na snagu ovog zakona, koji će, po svemu sudeći biti usvojen ubjedljivom većinom glasova, Crna Gora će dostaviti svoj instrument potvrđivanja Sjevernoatlantskog ugovora Vladi Sjedinjenih Američkih Država, koja je depozitar Ugovora. Datum prijema tog instrumenta o potvrđivanju biće datum stupanja Crne Gore u NATO.\nZa to vrijeme, iz vladajućeg DPS-a poručuju da će u parlamentu u petak biti dovoljno legitimnih predstavnika naroda da usvoje protokol o pristupanju Crne Gore NATO-u, ističući da nadležni organi moraju biti spremni da sankcionišu eventualne pokušaje nasilja.\nOpozicione stranke, izuzimajući SDP, bojkotovaće sjednicu, a DF i neke nevladine organizacije zakazale su za petak proteste ispred zgrade parlamenta na Cetinju.\nIz SNP, koja se u dužem periodu nije oglašavala o svom odnosu prema članstvu Crne Gore u NATO-u, danas su saopštili da ih "ne obavezuje nikakva odluka ovakvog parlamenta, gdje postoje poslanici koji nijesu izabrani slobodnom voljom građana”, niti će, kažu, takvu odluku prihvatiti.\nSlično razmišljaju i u većini ostalih opozicionih stranaka koje, ipak, nemaju snagu da se glasovima suprotstave odluci ubjedljive većine poslanika koja podržava članstvo Crne Gore u Alijansi.


Građani Tuzle će dobiti nov Općinski sud od 5500 m2 koji se gradi uz finansijsku pomoć Evropske unije. Ovaj projekat, u vrijednosti 4,5 miliona eura uključuje i obnovu postojećih prostorija Kantonalnog suda i Kantonalnoog tužilaštva, što predstavlja najveću investiciju u pravosudnu infrastrukturu na jednom području u Bosni i Hercegovini.\nŠef Delegacije Evropske unije u BiH i specijalni predstavnik EU, ambasador Lars-Gunnar Wigemark, položio je temelje za izgradnju novog Opštinskog suda u Tuzli, 5. jula. Tom prilikom, ambasador Wigemark je naglasio da je snažno, profesionalno i nezavisno pravosuđe neophodano za osiguravanje vladavine prava i boljeg kvaliteta građana svake zemlje, pogotovo za BiH koja teži ka članstvu u EU i da su za to neophodni odgovarajući uvjeti.\n„Evropska unija je uložila preko 50 miliona eura u podržavanje reformi u sektoru pravde u BiH, od čega je 20 miliona namijenjeno saniranju zgrada sudova i tužilaštava. Prostorije pravosudnih institucija sa sobom nose simboliku. U bilo kojoj zemlji, u Bosni i Hercegovini, u mojoj rodnoj zemlji, ili bilo gdje u Evropi, kada dođete u prostorije pravosudnih institucija želite ne samo da osjetite ponos, nego i povjerenje da će pravda biti zadovoljena i da su svi jednaki pred zakonom,“ rekao je ambasador Wigemark.\nGradonačelnik Tuzle, Jasmin Imamović, izrazio je zahvalnost Evopskoj uniji na finansijskoj podršci za ovaj projekat i izrazio spremnost Gradske administracije da pored dosadašnje podrške, pomogne i u opremanju prostorija pravosuđa.\n“Pomoć pravosuđu je zapravo pomoć građanima, kojima je potrebno efikasno i neovisno pravosuđe, jer samo takvo pravosuđe, je garancija zaštite prava i sloboda svih građana,” istakao je Imamović.\nJakub Suljkanović, premijer Tuzlanskog kantona, iskazao je zahvalnost u pomoći izgradnje tuzlanskih pravosudnih institucija.\n„Očekujemo da će povećanje kvaliteta radnih uslova u kojima rade nesumljivo odraziti i na efikasnost svih pravosudnih institucija, prvenstveno na brzinu rješavanja predmeta“, izjavio je Suljkanović.\nU okviru projekta ostvarena je uspješna saradnja sa Visokim sudskim i tužilačkim vijećem Bosne i Hercegovine i vladama Švedske i Norveške.\nOvaj projekat je dio šireg paketa pomoći od 20 miliona eura koju EU daje BiH, kako bi se sanirale zgrade sudova i tužilaštava širom Bosne i Hercegovine, u okviru podrške jačanju vladavine prava u BiH.\nZahvaljujući podršci EU obnovljena historijska zgrada Osnovnog suda u Foči\nUz podršku Evropske unije obnovljena zgrada Okružnog javnog tužilaštva u Istočnom Sarajevu


U Mostaru danas počela izborna kampanja, izbori 20. decembra\nU Mostaru je danas počela izborna kampanja za lokalne izbore koji će se održati 20. decembra. Za građane najvećeg hercegovačkog grada je konačno gotovo 12 godina čekanja na dan demokratije kad će sami odlučiti o svojoj lokalnoj vlasti.\nSvi oni su najavili velike angažmane kako bi pridobili simpatije i glasove Mostaraca i Mostarki za četverogodišnji mandat u novom sazivu Gradskog vijeća koje Mostar nema od 2012. godine.\nTako su kreirali i različite program koje javnosti počinju predstavljati već danas uz osmišljene zanimljive slogane.\nBH Blok Mostar koji čine SDP i Naša stranka otvara kampanju danas u 10 sati na Španskom trgu u Mostaru, koju će voditi pod sloganom “Mostar može”.\nSimboličnim lijepljenjem plakata na Španskom trgu i predstavljanjem programa započet će izbornu kampanju Lista “Ostajte ovdje – zajedno za naš Mostar” koju čine SNSD, SDS i srpska udruženja iz Mostara uz podršku institucija Republike Srpske i Srbije te Srpske pravoslavne crkve, s ciljem da se prvi put nakon rata izbore za “legitmine srpske predstavnike” u Gradskom vijeću Mostara.\nNezavisna lista “Pravo na grad” koju čine Marin Bago, Huso Oručević, Maja Popovac i Amela Kreso će svoj program koji će, kako su najavili, biti baziran na borbi protiv korupcije i kriminala predstavit u 12 sati u OKC-u Abrašević.\nKoalicija “Mostar moj dom” koju čine HSP, HSP BiH i HKDU-HRAST će kampanju započeti konferencijom za medije koja je najavljena za 13 sati u sali hotela Mostar.\nZa naklonost Mostaraca bori se i lista HDZ-a, čiji gradonačelnik Ljubo Bešlić vodi grad sve ove godine, te brojni drugi subjekti koji kampanju počinju nešto kasnije.\nOdlukom Centralne izborne komisije izborna kampanja, koja je zvanično započela danas, traje do 19. decembra u sedam sati ujutro ove godine kada će nastupiti izborna šutnja.\nPrema tome, svi politički subjekti imaju cijeli mjesec da svojim programima i porukama pridobiju simpatije i povjerenje građana kako bi dobili glas podrške 20. decembra.\nPolitičke stranke, koalicije i nezavisni kandidati koji učestvuju na lokalnim izborima 2020. godine u Mostaru su potpisali Izborni etički kodeks čime su obećali da će osigurati miran i fer izborni proces. Kodeks su izradili predstavnici Gradske izborne komisije Mostar, organizacija civilnog društva i političkih subjekata registrovanih za lokalne izbore 2020. godine u Mostaru, uz podršku Misije OSCE-a u BiH.\nOd svih političkih subjekata građani će izabrati 35 vijećnika koji će izabrati gradonačelnika i prvi put sjesti u novu gradsku vijećnicu Mostara koja još od 2012. godine, kada je svečano otvorena, zjapi prazna, budući da je posljednji saziv Gradskog vijeća Mostar raspušten iste godine bez ijednog zasjedanja u toj zgradi.


Ove godine izgrađeno blizu 100 kilometara auto-puta (SRB) | Logistic Magazin\nOve godine u Srbiji je izgrađeno blizu 100 kilometara auto-puta na koridorima 10 i 11, a do kraja decembra otvoriće se još dve deonice na Koridoru 11.\n“Za samu Srbiju možda je najvažniji Moravski koridor, odnosno auto-put Pojate-Preljina, jer će povezati Koridor 10 i Koridor 11 i omogućiti bolje povezivanje delova centralne Srbije u kojima živi oko 500.000 ljudi”, rekla je Zorana Mihajlović. Ona je navela da je američka kompanija “Behtel”, s kojom je potpisan memorandum za Moravski koridor, jedna je od najboljih svetskih kompanija, što znači da Srbija realizacijom projekta neće dobiti samo auto-put već i najnovije znanje iz sveta o tome kako se gradi infrastruktura i kako se upravlja projektima.\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović kaže da će do Nove godine automobili saobraćati na novoizgrađenim deonicama od Obrenovca do Uba i na delu od petlje Lajkovac do petlje Ljig.\nMihajlovićeva je govorila o putnoj infrastrukturi, rezultatima i planovima za narednu godinu, ističući značaj “Moravskog koridora”.\n“Kada se računaju sve deonice koje su izgrađene, i na Koridoru 10 i na Koridoru 11, to je blizu 100 kilometara auto-puta koje smo izgradili u 2018. Pored deonica koje su već puštene u saobraćaja, do kraja godine planiramo da pustimo u saobraćaj dve deonice na Koridoru 11”, rekla je Mihajlovićeva.\nMihajlovićeva se osvrnula na deonicu Ub-Lajkovac, koja je pre šest godina građena od gline i blata, pa ona sad mora da se popravlja.\n“Da je ta deonica bila urađena kako treba, danas bi imali oko 100 kilometara auto-puta od Obrenovca do Čačka”, rekla je Mihajlovićeva, najavivši da će i ta kritična deonica biti završena iduće godine.”\nPotpredsednica Vlade je podsetila da je na auto-putu kroz Grdeličku klisuru asfaltirano 24,5 kilometara od 26,3 kilometra trase, ali je navela da će saobraćaj biti pušten onda kad “Koridori Srbije” kažu da je sve bezbedno, jer se taj auto-put radi ne za dve ili tri godine, nego za narednih 30 godina.\n“Mi o završetku Koridora 10 govorimo tek sada, ali verujem da je mogao biti završen mnogo ranije. Nažalost, iako je bilo i para i projekata, nedostajalo je volje da se upregnu sve snage da se to završi i da se češće radi van kabineta”, istakla je Mihajlovićeva.\nKako je saopšteno iz njenog kabineta, ona je dodala da se Srbija već sad priprema za nove projekte, pre svega za izgradnju auto-puta Preljina-Požega, koji počinje da se gradi 1. marta 2019.\nFoto: Pixabay (MonikaP)


Tužiteljka Poklonska budući član Putinove stranke (video) - 20.07.2015, Sputnik Srbija\nUticajan ruski dnevnik „Izvestija“ piše da će krimska tužiteljka Natalija Poklonska „najverovatnije“ obezbediti skupštinsku stolicu na saveznim izborima 2016... 20.07.2015, Sputnik Srbija\nBolje svoj psoao da radi,vise ce da postigne nego da bude medijski izlozena,sad..zavisi sta ona hoce\nvesti, rusija, svet, politika, krim, ukrajina, natalija poklonska\n22:55 20.07.2015 (Osveženo: 13:24 24.11.2016)\n© Sputnik / Sergeй Guneev / Uđi u foto-galerijuNatalija Poklonska\nUticajan ruski dnevnik „Izvestija“ piše da će krimska tužiteljka Natalija Poklonska „najverovatnije“ obezbediti skupštinsku stolicu na saveznim izborima 2016, predstavljajući trenutno većinsku stranku Jedinstvena Rusija.\nList citira neimenovani izvor u rukovodstvu Jedinstvene Rusije, koji je rekao da su već počeli pripreme za parlamentarnu kampanju 2016, a ključni metod će biti privlačenje poznatih ličnosti kako bi se povećao rejting stranke.\n„Naravno, mi uzimamo u obzir ljude koji mogu da urade dobro i za našu stranku i za našu zemlju u celini, kao što je Natalija Poklonska“, izjavio je izvor.\n„Izvestija“ navodi da je krimska tužiteljka već počela pripreme za parlamentarnu karijeru, kao trenutno jedini tužilac prisutan u masovnim medijima. Ona je na 10. mestu od 100 ruskih političara izabranih od strane Instituta za društveno-politička i ekonomska istraživanja u vezi sa predstojećim parlamentarnim izborima.\nMeđutim, šef Centra za strateške komunikacije Dmitrij Abzalov rekao je da javnost povezuje Poklonsku sa „krimskim prolećem“ — usponom republike u Ruskoj Federaciji 2014. godine — i stoga ima veoma dobre šanse da dobije veliku podršku.\nJedini problem u vezi sa ovim planom je što bi moglo biti teško naći zamenu za krimskog tužioca.\n„Mnogi ljudi su odbijali ovaj zadatak, jer postoje određeni rizici u njemu. Tužilac mora imati dovoljno ovlašćenja i istovremeno atraktivnu reputaciju“, istakao je analitičar.\nU ranijim intervjuima, Poklonska je rekla novinarima da joj ukrajinsko zakonodavstvo preti zatvorom i smrću zbog prihvatanja funkcije.\n„Odgovorila sam da bih radije bila u zatvorskoj ćeliji nego da radim za fašiste“, rekla je ona. Šef republike Krimske Sergej Aksjonov rekao je da je u 2014. godini njegova administracija zajedno sa zakonodavnom odbila šest kandidata za mesto koje je Poklonska prihvatila.\nTužiteljka je postala popularna u masovnim medijima, a posebno na internetu, odmah nakon njene prve konferencije za novinare u kancelariji. Video je „planuo“ na internetu, jer je iznenadila svojim lepim izgledom. Ubrzo nakon toga, Poklonska je postala internet idol, naročito u Japanu, gde su je njeni fanovi nazvali „Tužislatkica (Prosecutie)“, i pokrenuli kult posvećenika koji sebe nazivaju „Natalijancima“.\nPoklonskoj je, međutim, mrzak njen status slavne ličnosti na internetu. „Ja sam pravnik, ne Pokemon ili tako nešto“, rekla je ona jednom.


Novi Sad, 28. oktobar 2021. – U Tržnom centru ,,Promenada”, večeras je upriličena svečanost povodom potpisivanja Sporazuma o saradnji između „Serbia Fashion Week“-a i Pokrajinskog sekretarijata za privredu i turizam.\nOd naredne godine, nosioci oznake kvaliteta proizvoda i usluga „Najbolje iz Vojvodine“ jednom godišnje će imati promociju na festivalu „Serbia Fashion Week”, a jednom godišnje nosioci oznake posredstvom ovog festivala biće predstavljeni u inostranstvu, zahvaljujući 34 međunarodna ugovora koje Nacionalna nedelja mode ima u 29 zemalja sveta.\n,,Naša oznaka kvaliteta Najbolje iz Vojvodine podrazumeva i kvalitet proizvoda, usluga, ali i samu posećenost manifestacija. Ideja jeste da najmanje jednom godišnje raspišemo taj konkurs, da svake godine kontrolišemo ko ispunjava uslove, mada se oznaka dodeljuje na tri godine. Ako turista makar jedan proizvod sa ovom prestižnom oznakom kupi u toku posete Vojvodini, znaćemo da smo postigli uspeh. Cilj nam je da pokažemo svu šarolikost i kvalitet s kojim Vojvodina raspolaže”, rekao je Ivanišević.\nNa postamentima su predstavljeni i ručni radovi Udruženja „Staparska Ruža“, sa svojim prepoznatljivim motivom ruže u ćilimskom tkanju, kao i unikatne tašne, proizvod saradnje ovog udruženja sa saračkom radionicom ,,Đuran” iz Sombora.


Održana druga sjednica Savjetodavnog odbora Centralne banke Crne Gore - CBCG\nHome Javnost rada Aktuelno Saopštenja Održana druga sjednica Savjetodavnog odbora Centralne banke Crne Gore\nOdržana druga sjednica Savjetodavnog odbora Centralne banke Crne Gore\nOdržana je druga sjednica Savjetodavnog odbora Centralne banke Crne Gore, čiji su članovi ugledni profesori i bivši guverneri iz regiona, kao i bivši članovi Savjeta CBCG. Sjednici je prisustvovao Isak Adižes, svjetski poznati profesor i osnivač i direktor Adižes Instituta iz Santa Barbare (SAD), kao i članovi Savjeta CBCG.\nSjednica Odbora bila je posvećena diskusiji na temu trendova i izazova u bankarskom sektoru. Guverner Žugić je predstavio članovima Odbora indikatore bankarskog sektora i ključne aktivnosti koje CBCG preduzima sa ciljem snaženja supervizije i unapređenja mjera protiv pranja novca i finansiranja terorizma. „Rast depozita i kreditne aktivnosti, uz kontinuirani pad kamatnih stopa i nivoa loših kredita, potvrđuju da je bankarski sektor u Crnoj Gori stabilan i unaprijeđen“, saopštio je Žugić.\nČlanovi Odbora su diskutovali o izazovima kojima je izložen finansijski sektor na globalnom nivou, kao i o njihovom uticaju na banke u zemljama regiona. Konstatovano je da se banke, prvenstveno, suočavaju sa izazovima vezanim za finansijsku tehnologiju, koja sa sobom donosi brojne i krupne promjene. U cilju prilagođavanja promjenama, banke i finansijske institucije moraju biti fleksibilne, ali istovremeno nadgledane kako bi se izbjegli, odnosno smanjili rizici po finansijsku stabilnost. Stoga je potrebno naći adekvatnu mjeru regulacije koja neće podrivati neohodnu fleksibilnost, niti ugroziti finansijsku stabilnost, koja je primarni cilj svake centralne banke, zaključeno je na sjednici.\nDiskutujući o značaju supervizorske uloge centralnih banaka i modelima njenog obavljanja, zaključeno je da se posebna pažnja mora posvetiti kontroli sistemskih banaka. Takođe je razgovarano o načinima unapređenja supervizije, kroz uspostavljanje mehanizama koji bi centralnim bankama obezbijeđivali dodatne informacije od značaja za superviziju, pri čemu ti mehanizmi ne smiju ugroziti samostalnost banaka, kao privatnih kompanija.\nČlanovi Savjetodavnog odbora razgovarali su i izazovima u oblasti fiskalnog sektora Crne Gore. Pozitivnim je ocijenjen odlučan proces fiskalne konsolidacije i dobar tempo ekonomskog rasta, dok je nivo javnog duga označen kao potencijalni rizik u slučaju, eksternih ili internih, nepredviđenih šokova.\nU okviru sjednice, profesor Adižes je održao predavanje na temu „Ključni faktori uspjeha organizacije“, kroz koje je predstavio svoj jedinstveni pristup upravljanju organizacijom i promjenama, zasnovanom na principima uzajamnog poštovanja i povjerenja.


Počev od 2007. godine, Srbija je privukla preko 37 milijardi evra stranih direktnih investicija\nZahvaljujući zahtevnim ekonomskim reformama koje je sprovela u prethodnom periodu, Srbija se pozicionirala kao jedna od najznačajnijih investicionih destinacija Centralne i Istočne Evrope. Listu kompanija koje uspešno posluju na tržištu Srbije predvode Bosch, Michelin, Siemens, ZF, Panasonic, NCR, Microsoft, Gorenje, Brose, Continental, Magna, Cooper Tires, Johnson Controls, Johnson Electric, Leoni, Fiat Chrysler Automobiles, Yazaki, Eaton, Stada, Swarovski, Aunde, Calzedonia, Mei Ta, Schneider Electric, Geox, Tarkett, Ling Long, Adient, Minth, Toyo Tires, MTU, Barry Callebaut, kao i mnoge druge.\nRepublika Srbija je, prema najnovijem izveštaju „IBM Global Location Trends 2020“, i četvrtu godinu zaredom svetski lider po broju otvorenih radnih mesta kroz projekte stranih direktnih ulaganja (SDI) u 2019. godini, a posmatrano prema broju stanovnika.\nPrema kriterijumu broja kreiranih novih radnih mesta (bez obzira na veličinu populacije) kroz SDI čija realizacija je započela u 2019. godini Srbija je zauzela visoko 5. mesto među evropskim zemljama.\nSrbija se u 2020. godini našla na prvom mestu u Evropi po broju direktnih stranih investicija u odnosu na veličinu ekonomije, istaknuto je u godišnjem izveštaju koji je objavio fDi Intelligence (fDi Report 2020), deo britanskog lista "Financial Times".\n“Srbija nastavlja da pokazuje dobre rezultate četvrtu godinu zaredom, kao sledeći talas omiljenih lokacija kompanija u Evropi.”\nIzveštaj „Globalni trendovi lokacija“ kompanije IBM iz 2020. godine\nVodeći Investitori po broju projekata (%)\nIzvor: RAS, јanuar 2022.\nVodeći Investitori po vrednosti (%)\nUdeo investicija po sektorima po broju projekata (%)\n* RAS baza podataka obuhvata skoro 400 stranih investicionih projekata i prati sve vrste ulaganja u proizvodnju i sektor usluga, isključujući portfolio investicije. Podaci su zasnovani na istraživanju koje je urađeno u skladu sa zemljom porekla investitora.


Ministri EU o Bregzitu, Zapadni Balkan biće u drugom planu\nIzvor: N1 televizija, 14.Okt.2018, 15:19\nZbivanja na Zapadnom Balkanu biće sasvim u drugom planu i o regionu neće biti rasprave na sutrašnjem zasedanju šefova diplomatija Evropske unije, iako su, sasvim suprotno očekivanjima ili željama u EU, protekli referendum u Makedoniji i izbori u Bosni i Hercegovini.\nGoruća pitanja sporazuma s Velikom Britanijom o izlasku iz članstva >> Pročitaj celu vest na sajtu N1 televizija << EU, sprečavanja sajber napada na Evropu, kao i novi strategijski odnosi s Azijom će biti u središtu pažnje ministara inostranih poslova Unije, preneo je jedan visoki zvaničnik EU novinarima.\nEvropskim ministrima će, dodao je, na zasedanju u Luksemburgu, obrazloženje zašto nije uspeo referendum u Makedoniji i kakve su posledice izbora u Bosni i Hercegovini, verovatno dati visoka predstavnica Federika Mogerini, a teško da će biti prostora da se eventualno objasni i zastoj u dijalogu Beograd-Priština.\nNije isključeno da ministri pojedinih članica Unije ipak "daju viđenje ishoda" makedonskog referenduma i izbora u BiH, stoji u pripremnom dokumentu ministarskog zasedanja.\nDiplomatski zvaničnici u EU kažu da je opšte mišljenje da su evropska očekivanja u Makedoniji doživela neuspeh, jer je većina ljudi u toj zemlji bojkotovala referendum o sporazumu o imenu s Atinom, što je sad izazvalo i dodatne teškoće grčkoj vladi da izdejstvuje usvajanje tog sporazuma u parlamentu i put ka EU i članstvu u NATO.\nKad je reč o Bosni, ocenjeno je, "za žaljenje je da su iste snage koje koče napredak te zemlje na evropskom putu" ponovo učvrstile vlast.\nVisoka predstavnica Mogerini i evropski komesar za proširivanje Johanes Han su, međutim, želeli da istaknu da je "većina onih koji su izašli" na referendum u Makedoniji podržala sporazum s Grčkom "o imenu i putu u Evropu".\nU osvrtima medija i analitičara u EU je, međutim ocenjeno da je to vidan neuspeh za Uniju i NATO čiji su čelnici uoči referenduma i lično došli da podrže sporazum Skoplje-Atina, mada je Makedonija više godina bila sasvim u zasenku onoga što se zvanično zove "evropska perspektiva".\nDiplomate u EU misle da vlada u Skoplje ima krajnje težak zadatak da u parlamentu obezbedi dvotrećinsku većinu za podršku sporazumu s Atinom i menjanje ustava, ostaje velika nedoumica zakazivanja vanrednih parlamentarnih izbora, jer nije jasno šta potom sledi.\nTo sve, kako su zaključili, zajedno sa razvojem u Bosni i zastojem u dijalogu Beograd-Priština može baciti nove senke na izglede zapadnobalkanskih zemalja da ubrzaju približavanje EU.\nSagovornici u Savetu ministara EU su agenciji Beta rekli da je, posle vidne podrške "evropskoj perspektivi Zapadnog Balkana" na samitu EU i regiona u Sofiji i junskom zasedanju vođa Unije, došlo do "neprijatnog otrežnjenja" da je razvoj u regionu i dalje bremenit velikim problemima kad su u pitanju evropske reforme i uvrežene vrednosti EU u društvima na Zapadnom Balkanu.\nMinistri EU sutra o Bregzitu i sajber napadima, Balkan u drugom planu\nZbivanja na Zapadnom Balkanu biće sasvim u drugom planu i o regionu neće biti rasprave na sutrašnjem zasedanju šefova diplomatija Evropske unije, iako su, sasvim suprotno očekivanjima ili željama u EU, protekli referendum u Makedoniji i izbori u Bosni i Hercegovini.Goruća pitanja sporazuma s Velikom...


Milojević: Nećemo odstupati od svog stila igre -VIDEO - Soskanal\n» Milojević: Nećemo odstupati od svog stila igre -VIDEO\nObjavio Bojan Pavlović 03/08/2017 - 0:08\nMilojević: Nećemo odstupati od svog stila igre -VIDEO\nTrener fudbalera Crvene zvezde Vladan Milojević rekao je danas da njegova ekipa neće odstupiti od svog stila igre i da pobednik dvomeča protiv Sparte još nije odlučen pošto sledi revanš.\n"Nećemo odstupati od svog stila i načina igre. Puno puta u toku 90 minuta kako ćete igrati zavisi od protivnika i puno činilaca, to je nepredvidivo. Igrano je samo jedno poluvreme, i dalje je ista meta i isto odstojanje kao pre prve utakmice", rekao je Milojević na veoma posećenoj konferenciji za novinare u Pragu.\nZvezda će u četvrtak gostovati Sparti u revanšu trećeg kola kvalifikacija za Ligu Evropa, u kom će braniti prednost od 2:0 iz prve utakmice.\nMilojević je naveo da mnogo razmišlja o svom timu i da će uoči same utakmice odlućiti koje će igrače izvesti na teren, a nije želeo da otkrije zašto brazilski fudbaler Rikardinjo nije doputovao u Prag.\n"Voleo bih da pričamo o igračima koji su doputovali. Imam neki svoj razlog zašto on nije došao sa nama. Ne bih voleo da pričamo o igračima koji nisu tu, to je moj odgovor u ovom trenutku", rekao je Milojević novinarima u Pragu.\nRikardinjo se iznenadjujuće nije našao na spisku putnika za Prag medju 20 fudbalera koliko je Milojević poveo u Češku.\nUpitan da li bi prihvatio pre utakmice da se ona završi bez golova, Milojević je kazao za ostaje pri svom stavu.\n"Ostao bih pri stavu da fudbal ne može da se gleda na takav način, niti je to moja filozofija. Ne bih o tome šta bi bilo kad bi bilo, i ako bi bilo. Čeka nas izuzetno teška utakmica i takvo razmišljanje nije dobro. Obe ekipe igraju da pobede i prodju dalje. Koja ekipa bude bolja u ove dve utakmice, ta neka i prodje", kazao je Milojević.\nMilojević je, odgovarajući na pitanje da li smatra da će utakmica protiv Sparte biti najvažnija u njegovoj karijeri, rekao da je njemu kao treneru svaka utakmica važna, bez obzira na to da li je takmičarska ili prijateljska.\nTrener Zvezde je imao mnogo reči hvale za Spartu, ali i sam češki fudbal.\n"Sparta je dobar klub i ne treba puno trošiti puno reči. Češki fudbal je izuzetno jak. Nije slučajnost to koliko imaju predstavnika u Ligi šampiona i Ligi Evropa. Nadomak su ispunjenju ciljeva. Znamo šta češka reprezentacija znači u evropskom i češkom fudbalu", rekao je on.\nMilojević je istakao da ne zna za kakav će se sistem igre opredeliti Sparta i da više razmišlja o svojim igračima i šta će oni da urade na terenu.\nPohvale je imao i za trenera Sparte Andreu Stramačonija, koji je, poput njega, prošle sezone radio u Grčkoj, pošto je vodio Panatinaikos, a Milojević Panionios.\nSparta će biti oslabljena neigranjem turskog štopera Semiha Kaje, koji se ozbiljnije povredio protiv Bohemijansa u češkom prvenstvu, a Milojević mu je poželeo da se što pre vrati na teren.\nUtakmica izmedju Sparte i Crvene zvezde igraće se sutra od 19.00 na stadionu Letna u Pragu.\nVideo of 6_J2ciS9jSg


Direktor iz Niša negirao krivicu, zaraženo skoro 140 ljudi - BIGportal.ba\nDirektor iz Niša negirao krivicu, zaraženo skoro 140 ljudi\n15 Aprila, 2020 15 Aprila, 2020 0295\nDirektor Gerontološkog centra u Nišu Milan S. (47) negirao je krivicu na saslušanju u Višem tužilaštvu u Nišu koje je održano kasno sinoć, piše Tanjug.\nNa saslušanju u tužilaštvu, osumnjičeni je negirao izvršenje krivičnog dela za koje se tereti, a sumnja se da nije preduzeo sve neophodne mere i radnje kako bi sprečio širenje zarazne bolesti COVID 19, usled čega je u Gerontološkom centru zaraženo 135 korisnika usluga i četvoro zaposlenih.\nPo predlogu tužilastva, rešenjem sudije za prethodni postupak Viseg suda u Nisu, Milanu S. je određen pritvor do 30 dana, napomenuo je Radonjić.\nPritvor mu je određen zbog okolnosti da bi boravkom na slobodi mogao uticati na svedoke koje je potrebno ispitati, kao i jer je za krivično delo koje mu se stavlja na teret propisana kazna zatvora preko 10 godina, a usled težine nastupelih posledica, doslo je do uznemirenja javnosti u meri koja moze ugroziti nesmetano vođenje krivičnog postupka, precizirao je portparol tužilaštva.\nU RS virusom korona zaraženo još pet osoba\nKoronom zaražen jedan od šefova kancelarije SIPA-e u Sarajevu


Vlada RS krije ko koristi apartmane u Administrativnom centru - Istinito.com - Ne budi ovca!\nPočetna > BIH > Politika > Vlada RS krije ko koristi apartmane u Administrativnom centru\nVlada RS krije ko koristi apartmane u Administrativnom centru\n20. Marta 2019. Istinito512Leave a Comment on Vlada RS krije ko koristi apartmane u Administrativnom centru\nIako prethodnih godina nije bio problem da se saopšti ko su korisnici stanova i apartmana u Administrativnom centru Vlade Republike Srpske, Srpskainfo je ovaj put ostala bez odgovora.\nIz Vlade RS tvrde da nije primjereno saopštavati ko koristi 54 stana namijenjena političarima koji nisu iz Banjaluke, tako su na pitanje ko je u ovom mandatu ostvario prava na besplatno stanovanje i da li na to imaju pravo i ministri i funkcioneri koji imaju nekretnine u Banjaluci, dobili nepotpun odgovor.\n– Isti slučaj je bio i kada sam ja tražila spisak zaposlenih, zbog provjere diploma. Oni su se pozvali na zaštitu ličnih podataka, a ja nisam tražila JMBG nego ono što svi imaju pravo da znaju, kao što je slučaj i s apartmanima – navodi Trivić, dodajući da odgovori Vlade RS zvuče kao da ismijavaju narodne poslanike i novinare.\nTagged besplatno stanovanje funkcioneri istinito stanovi vlada rs\nPrijedorčanin uhapšen nakon što je udario pješaka i pobjegao\nVukanović udaljen sa suđenja novinarima u Trebinju


Izabrano novo opštinsko rukovodstvo u Požegi\nOdbornici požeške Skupštine na današnoj sednici, za novog predsednika Opštine izabrali su diplomiranog ekonomistu Đorđa Nikitovića, a za predsednika lokalnog parlamenta profesorku Vericu Bogićević. Prethodno su sa tih funkcija razrešeni Milan Božić i… [...]\nMihajlović: Gradimo Moravski koridor, koji će povezati 500.000 građana\nMinistarka građevinarstva, saobraćaja i infrastrukture Zorana Mihajlović, izjavila je danas da je Moravski koridor, dužine 110 kilometara, prvi auto-put koji će Srbiju i njene građana povezati iznutra. “Imamo Koridor 10 koji nas spaja… [...]\nRaspravom o izveštajima ustanova kulture, odbornici Skupštine grada Čačka nastavili su danas sednicu. Odbornici raspravljaju o izveštajima Narodnog muzeja, Umetničke galerije „Nadežda Petrović“, Gradske biblioteke „Vladislav Petković Dis“, Međuopštinskog istorijskog arhive, zatim Ustanove… [...]\nU Prijevoru započeta sednica Skupštine grada Čačka\nVerifikacijom mandata novoizabranom odborniku Ivanu Vidojeviću iz Donje Trepče, umesto odbornice Milice Prokić, započeta je 29. sednica Skupštine grada Čačka, na čijem dnevnom redu je više od 40 tačaka. Zbog rekonstrukcije Skupštinske sale,… [...]\nU Čačku je danas osnovan Gradski odbor Narodne stranke, a za predsednika je izabran dr Aleksandar Radojević. Radojević je do sada predvodio grupu građana „Za napredniji Čačak“. Na osnivačkoj skupštini Gradskog odbora Narodne… [...]\nUžice: Usvojen rebalans budžeta za 2019.godinu\nNa danas održanoj sednici Skupštine Grada Užica usvojen je prvi rebalans budžeta za 2019. godinu. Pored usvojenih izveštaja o poslovanju javnih preduzeća za prethodnu godinu, odlukom užičkih odbornika na današnjoj sednici osnovan je… [...]\nTri godine od kako je Todorović preuzeo dužnost gradonačelnika\nNa današnji dan pre tri godine Milun Todorović, preuzeo je, od Vojislava Ilića, dužnost gradonačelnika Čačka. Primopredaja je obavljena u kabinetu gradonačelnika, a Todorović je tada izjavio da je Čačak u prethodne četiri… [...]\nU protekle tri godine aktuelna vlast u Čačku započela je i realizovala brojne projekte, a iz budžeta Grada povećana su davanja lokalnim korisnicima, pohvalio se danas pomoćnik gradonačelnika i funkcioner Srpske napredne stranke… [...]\n« Prethodno 1 … 20 21 22 23 24 … 37 Sledeće »


RTCG - Radio Televizija Crne Gore - Nacionalni javni servis :: Region :: Potpisivanje "Sporazuma sa narodom" na protestu u Beogradu\nGARANCIJA OPOZICIJE 16. 02. 2019. 12:04 >> 11:33 8\nOrganizatori protesta 1 od 5 miliona u Beogradu, saopštili su da će građani danas na protestu u Beogradu moći da potpišu "Sporazum sa narodom". Predstavnici 34 opozicione političke organizacije koje su potpisale sporazum i koje svojim potpisom garantuju njegovo sprovođenje podijeliće ga građanima prije početka protestne šetnje.\n"Građani su na protestima pokazali da žele državu u kojoj je Vlada smjenjiva na fer i poštenim izborima i u kojoj su građani ti koji kontrolišu državnu upravu. Zato će potpis svakog gradjanina na Sporazum sa narodom, značiti da su građani ti koji će kontrolisati njegovo sprovodjenje", navedeno je u saopštenju.\nKako je saopšteno, svaki Sporazum biće odštampan u dva primjerka, pa će građani moći jedan primjerak da potpišu i ubace u za to predviđene kutije, a drugi da zadrže za sebe. Kutije će biti postavljene na Platou, kao i kod Narodne skupštine gdje se šetnja završava.\nBeograd Protest 1 od 5 miliona Sporazum sa narodom


О законским рjешењима у вези са правима породица несталих - Јадовно 1941. - КУЛТУРА СЈЕЋАЊА\nObjavljeno: 10 decembra, 2014\nO zakonskim rješenjima u vezi sa pravima porodica nestalih\nPredsjednik Organizacije porodica zarobljenih, poginulih boraca i nestalih civila Republike Srpske Nedeljko Mitrović izjavio je da je predsjedniku Srbije Tomislavu Nikoliću tokom današnjeg susreta prenio iskustva iz Srpske o zakonskim rješenjima kada je riječ o nestalima i pravima porodica nestalih.\n“Iskoristio sam priliku da prenesem iskustva predsjedniku Srbije, s obzirom na to da je u Republici Srpskoj značajnije riješeno zakonski, organizaciono i statusno pitanje ove naše organizacije i pojedinačna prava”, rekao je Mitrović novinarima u Beogradu nakon sastanka.\nMitrović je naveo da je predsjednika Srbije obavijestio da je od oko 4.000 nestalih Srba na prostoru bivše Jugoslavije, 1.681 nestalo lice u Republici Srpskoj, a među njima je više od 800 žena.\nOn je ocijenio da frustriranost porodica koje nemaju mjesto na kome mogu da zapale svijeću svojim najmilijima, dodatno pojačava odnos međunarodne zajednice u BiH prema srpskim žrtvama.\n“Posebno kada imamo statistiku u vezi sa procesuiranjem ratnih zločina. Definitivno je unaprijed već presuđeno Srbima, a sada se samo kroz sudski proces to verifikuje. To je slučaj u BiH u nametnutom Tužilaštvu i Sudu u kome je više od 90 odsto suđenja Srbima”, rekao je Mitrović.\nOn je naveo da je za suđenja za ratne zločine karakteristično to što je Bošnjacima i Hrvatima suđeno, uglavnom, za pojedinačne zločine i nijedan nije slučaj po takozvanoj komandnoj odgovornosti, “dok su svi Srbi na bilo kom položaju bili procesuirani po komandnoj odgovornosti”.\n“Mi dodatno imamo problem međunarodne komisije koja podržava situaciju u institutu koji ima zakonski monopol da vodi proces traženja nestalih, a tu je jezgro manipulacije, korupcije, pranja para i projektovanog sistema ekshumacije i identifikacije”, rekao je Mitrović.\nOn je naveo da je predsjedniku Srbije dao podatke da je u BiH bilo više od 24.500 poginulih srpskih boraca, oko 10.000 civilnih žrtava rata, 38.000 ratnih vojnih invalida, te da je od 10.000 do 20.000 Srpkinja bilo izloženo različitim oblicima torture, silovanju i ubijanju.\nMitrović je danas sa predstavnicima Koordinacije srpskih udruženja porodica nestalih, ubijenih i poginulih lica sa prostora bivše Jugoslavije bio na sastanku sa predsjednikom Srbije Tomislavom Nikolićem.


Grad Tuzla podržao realizaciju „Reformskog paketa“ - Privredna štampa\nPredstavnici JU Službe za zapošljavanje TK Tuzla, njemačke konsultantske kuće GOPA i Grada Tuzla, juče su potpisali Ugovor o zakupu poslovnih prostorija, u kojima će Biro za zapošljavanje Tuzla organizovati primjenu novih procedura rada.\nPotpisivanjem ovog Ugovora stvorene su mogućnosti za realizaciju „Reformskog paketa“ koji Služba za zapošljavanje realizuje od septembra 2015. godine uz podršku Vlade Švicarske, a u okviru Projekta zapošljavanja mladih (YEP). Cilj reforme jeste efikasnije i kvalitetnije pružanje usluga korisnicima Službe, nezaposlenim licima i poslodavcima kroz razdvajanje administrativnih od savjetodavnih usluga, te uvođenje individualnih i grupnih savjetovanja (Klub za traženje posla) nezaposlenih lica.\nKako bi Služba pružala ove usluge potrebno je prilagoditi infrastrukturu novim metodama rada, a to podrazumijeva izgradnju moderne šalter sale, info zone, sale za grupna savjetovanja, kao i razvoj ljudskih kapaciteta.\nU okviru reformskog procesa do sada su pokrenuta četiri kluba za traženje posla, koji će u narednom periodu krenuti sa primjenom novih procedura rada.\n„Reformskog paketa“GOPAGrad TuzlaTKYEP\nPotpisivanje Ugovora o niskotarifnim letovima između Croatia Airlinesa, Eurowingsa i Zračne luke Mostar upriličeno je u srijedu na Međunarodnom sajmu…


Izvor: RadioCity.rs, 24.Nov.2020, 23:12\nNauka i tehnologija predstavaljaju osnovu za razvoj savremenog društva. Promene u naučno-tehnološkom razvoju neminovno utiču i na samo društvo. Tim povodom organizovna je konferencija gde će mladi, ali i svi zainteresovani moći da čuju na koji način se nove tehologije odražavaju na tradicionalna shvatanja privrede i kako će promeniti društvene sfere.\nTokom četiri dana, učesnici konferencije će pokušati da sa priznatim stručnjacima iz raznih oblasti kreativnih industrija, >> Pročitaj celu vest na sajtu RadioCity.rs << pronađu aktuelni problem u Nišu i pokušaju da odgovore rešenjem.\nKreNI6 učesnici će raditi sa 20 međunarodnih stručnjaka iz Švedske, Austrije, Francuske, Italije, Portugalije, Izraela, Slovenije, Velike Britanije, Rumunije, Severne Makedonije i Srbije, sticati nova znanja i iskustva, deliti svoje ideje sa iskusnim mentorima i razvijati rešenja za digitalni razvoj našeg grada,najavljuju iz organizacije.\nOvogodišja tema konfrencije je Digital discruption , a polaznici i svi koji to budu želeli da prate online, moći će da čuju iskustva od priznatih stručnjaka iz sveta tehnologije.\nTeme ovogodišnje konferencije je „Digital disruption“ - bavićemo se pozitivnim promenama i benefitima koje ove tehnologije sa sobom donose u oblastima poput zdravstva, obrazovanja, životne sredine, kulture ili saobraćaja.\nKreNI6 organizuju Mladi ambasadori u partnerstvu sa Švedskim institutom u Stokholmu, Ambasadom Švedske u Beogradu i Naučno tehnološkim parkom u Nišu.\nKonfernciju će otvoriti Snežana Andrić, predsednica Mladih ambasadora, Nje.. E. Jan Lundin, ambasadror Švedske u Srbiji i Milan Ranđelović, direktor Naučno-tehnološkog parka u Nišu.\n- Luis Martins, predsednik VR/AR asocijacije u Portugalu\n- Elena Sjodin, osnivač i CEO Robot Minds iz Švedske\n- Lior Romanowski, osnivač i CEO Spartans iz Izraela\n- Markus Petzl, osnivač Disruptive – beyond your strategy iz Austrije\nU Naučno-tehnološkom parku biće otvoren i Švedski kutak, a posetioci će imati priliku da pogledaju dve izložbe\n„Pametne industrije – otključavanje potencijala“ – kroz osam primera prikazana je osnova industrijske revolucije u Švedskoj kroz digitalizaciju, tehnološku automatizaciju, robotiku, nove materijale i inovativne startup kompanije.\n„Nišava – održiva budućnost reke“ - skreće pažnju na važnost prerade otpadnih voda kao značajnu šansu oporavka najvažnijeg prirodnog resursa koji imamo. Poseban segment izložbe odnosi se na značaj koji će imati izgradnja budućeg postrojenja za preradu otpadnih voda na teritoriji grada Niša.\nPored glavnog programa kojii je namenjen polaznicima konferencije, biće organizovane i dodatna predavanja i paneli.\nOtvaranje konferencije i program „KreNI talks: Digital Disruption“ je otvoren za sve i biće dostupno na sajtu www.kreni.org i društvenim mrežama KreNI konferencije.


Rusija očekuje predstavnike sirijske vlasti na pregovorima u Ženevi\nMarija Zaharova, portparol MVP Rusije\nSirijski predsjednik Bašar al Asad je izjavio da će delegati Vlade prisustvovati mirovnim pregovorima o sirijskom sukobu koji treba da počnu u Ženevi sljedeće sedmice, saopštilo je danas rusko Ministarstvo vanjskih poslova.\nDamask tek treba zvanično da potvrdi učešće u pregovorima.\nNa pitanje da li je Moskva, bliski saveznik Asada, ohrabrila Damask da prisustvuje pregovorima, portparol ruskog Ministarstva Marija Zaharova je odgovorila: "Oni ne odbijaju. Rekli su odmah da će da učestvuju, oni su spremni, prvi će da stignu na pregovore gdje god da je potrebno".\nSirijski ministar vanjskih poslova treba da u subotu, na konferenciji za novinare u Damasku, formalno objavi stav Vlade o pregovorima u Ženevi.\nUN: Suštinski pregovori o Siriji počinju 14. marta\nMoskva je uvjerena da specijalni izaslanik UN za Siriju Stafan de Mistura treba da donese odluku o uključenju etničkih Kurda u mirovne pregovore o Siriji, rekao je danas na konferenciji za novinare ruski ministar vanjskih poslova Sergej Lavrov.\nOn je dodao da bi održavanje mirovnih pregovora bez njihovog učešća bila "demonstracija slabosti" međunarodne zajednice.


Ruski fizičari će stvoriti novi kolajder u Sibiru - 03.01.2017, Sputnik Srbija\nRuski fizičari će stvoriti novi kolajder u Sibiru\nFizičari ruskih nuklearnih instituta koji sada učestvuju u stvaranju kolajdera NICA u podmoskovskom Dubnu planiraju da se ujedine za realizaciju perspektivnog... 03.01.2017, Sputnik Srbija\n© Sputnik / Aleksandar Krjažev / Uđi u foto-galerijuKolajderi u institutu za nuklearnu fiziku u Novosibirsku\nFizičari ruskih nuklearnih instituta koji sada učestvuju u stvaranju kolajdera NICA u podmoskovskom Dubnu planiraju da se ujedine za realizaciju perspektivnog projekta u Institutu za nuklearnu fiziku (Novosibirsk), saopštio je zamenik direktora sibirskog centra Evgenije Levičev.\n„Prvi od šest projekata koje je odobrila Vlada — kolajder NICA prošao je finansiranje i to daje nadu da će biti realizovan. Osim toga, mi u Dubnu smo razgovarali o ujedinjavanju fizičkih instituta Rusije za realizaciju takvih projekata. Nadam se da ćemo ujedinjeni imati više potencijala da se projekat ’probije‘“, rekao je Levičev.\nOn je naveo da, bez obzira na to što Vlada Rusije za sada nije izdvojila sredstva na realizaciju projekta Super Čarm-Tau fabrike, Institut koristi sve moguće načine finansiranja, uključujući grant Ruskog naučnog fonda kako bi se spremio za njegovu realizaciju.\n„U 2016. godini mi smo se koncentrisali na radove povezane sa akceleratorom koji proizvodi elektrone (materiju) i pozitrone (antimateriju), koji će se sudarati u kolajderima“, rekao je naučnik.\nA svoje strane, direktor Instituta za nuklearnu fiziku RAN Pavel Logačev je naveo da institut veoma aktivno učestvuje u projektu NICA i nada se da će isto tako i drugi instituti učestvovati u projektu sibirskog kolajdera.


Dodik: Bošnjačka strana stalno nešto zateže, žalim vrijeme koje provodim s njima\nSrpski predstavnici hoće da zauzmu mjesta koja im pripadaju\nLider SNSD-a Milorad Dodik izjavio je danas u Banjaluci da srpski predstavnici hoće da zauzmu mjesta koja im pripadaju na nivou BiH, što je propisano Ustavom BiH.\n"Nama niko ništa ne daje u BiH, nego je sve Ustavom propisano. Kažemo da hoćemo da učestvujemo, ali neko drugi ne želi da formira zajedničke institucije", rekao je Dodik novinarima.\n"Onog trenutka kada odlučimo da nećemo biti u zajedničkim organima, onda će oni koji sada opstruišu jasno znati u šta su doveli BiH. Kažem im da ćemo to uraditi, jer već u aprilu neće imati nikakvu vlast i neka drže priču o tehničkom Savjetu ministara", dodao je Dodik, koji je i predsjedavajući Predsjedništva BiH.\n"I njima ću reći o ponašanju Željka Komšića. Ali, postavlja se pitanje šta hoće ambasadori. Da od mene neko nešto traži, pa naravno da neće dobiti ništa, jer je Ustavom sve propisano", rekao je Dodik.\n"Bošnjačaka strana stalno nešto zateže. Rekao sam Bakiru Izetbegoviću da nismo koalicija, niti partneri i žalim vrijeme koje provodim s njima, ali sam tu radi svog naroda i Republike Srpske", kaže Dodik.\n"Što bih ja trošio vrijeme na njegove gluposti. Tražim u ime Srba tri mjesta, uz predsjedavajućeg Savjeta ministara, a ako nam ih ne daju šta ćemo razgovarati", rekao je Dodik.\nOn je ponovio da u BiH više nema intervencija stranaca, jer su imali mnogo "brljotina", među kojima je i da BiH može biti država.\n"Sve govori da BiH ne može biti država. Što se više gaca u blatu koje se zove BiH, više se tone. LJudi u Briselu su bili potpuno racionalni i rekli da brzo formiramo vlast da bi sačinili mišljenje kojim bi bio ubrzan evropski put zemlje. Međutim, vidljivo je ko izaziva krizu, a to nije Republika Srpska", zaključio je Dodik.


“Mnogo mladih odlazi iz zemlje ili o tome razmišlja. Mi ih ohrabrujemo da ostanu, obrazuju se i bore se za bolju budućnost. Zbog toga im studentske dane olakšavamo ponudom bankarskih usluga koje mogu koristiti potpuno besplatno. U Sberbanci ne samo da dobiju tekući račun i debitnu karticu bez naknade, prate svoje finansije putem mobilnog bankarstva, koriste set različitih inovativnih usluga, već dopunjavaju i prepaid broj po njihovom izboru u iznosu od 10 BAM“, ističe Emina Muharemović, direktorica sektora za maloprodaju Sberbank BH.\nKako bi dodatno olakšala studentima poslovanje sa bankom, Sberbank BH je u dvije vodeće sarajevske poslovnice otvorila brze šaltere za studente sa jasno istaknutim natpisom „Studenti imaju prednost“. Istovremeno, „Studenti imaju prednost“ je i poziv mladima da iskoriste puni potencijal koji ima pruža Sberbanka.


Srbi se sve manje žale Strazburu - Ozonpress :: internet portal\nTag: Evropski sud, Strazbur\nSrbija vie nije zemlja sa najvećim brojem predstavki građana pred Evropskim sudom za ljudska prava u Strazburu, piše današnja „Politika“.\nNaša zemlja nalazi se „tek“ na 12. mestu i to iza Ukrajine, Rusije, Turske, Italije, Mađarske, Rumunije, Gruzije, Poljske, Slovenije, Azerbejdžana i Moldavije.\nBroj je, prema podacima Državnog pravobranilaštva, smanjen zbog odbacivanja većine predstavki u predmetima koji su se odnosili na isplatu „ratnih dnevnica“, ali i zaključenja prijateljskih poravnanja, a u čemu Evropski sud ima dobro ustanovljenu praksu.\nNa manji broj predstavki uticalo je i to što od 2008. godine, pre obraćanja sudu u Strazburu, građani Srbije moraju da iscrpe sva pravna sredstva u svojoj zemlji.\nTek ako u tome ne uspeju, odnosno ako im bude odbijena ustavna žalba, imaju pravo da se obrate Evropskom sudu.\n„Zbog velikog broja priliva predmeta protiv svih evropskih država, Evropski sud za ljudska prava izmenio je svoj Poslovnik o radu i uveo nova pravila koja podrazumevaju strože uslove za podnošenje predstavki. Cilj ovih izmena je poboljšanje efikasnosti suda i ubrzanje ispitivanja predstavki“, kažu u Državnom pravobranilaštvu za „Politiku“.


CCI: KORISTITI SANKCIJE ZA NEODGOVORNE INSTITUCIJE I RUKOVODIOCE - Revizija Info\nCCI: KORISTITI SANKCIJE ZA NEODGOVORNE INSTITUCIJE I RUKOVODIOCE\nCentri civilnih inicijativa danas, 19.05., na press konferenciji u Sarajevu, predstavili su Analizu procesa javne revizije u Federaciji BiH za period 2016.-2019. godina, urađenu u okviru projekta „Učinkovitija javna revizija za smanjenje korupcije u BiH“. Tim povodom, izdali su saopštenje za javnost, koje prenosimo u cjelosti.\n„Javna saslušanja i detaljan parlamentarni nadzor, znatno bi unaprijedili trošenje javnih sredstava u FBiH“ – zaključeno je danas u Sarajevu na press konferenciji Centara civilnih inicijativa koji su predstavili Analizu procesa javne revizije u Federaciji Bosne i Hercegovine za period 2016 – 2019. godina.\nTim povodom, istaknuta je obaveza revidiranih institucija da konačno pristupe realizaciji revizorskih preporuka kao i obaveza Parlamentarne komisije odgovorne za reviziju, koja svakako treba nastaviti javna saslušanja istih.\nKroz Analizu, CCI također upozoravaju da realizacija preporuka treba biti na većem nivou te da treba koristiti mehanizam sankcija kako bi se kaznili pojedinci koji se ne odnose odgovorno prema procesu javne revizije te krše zakona i propise ove oblasti. Naime, u periodu od 2016. do 2019. godina, Ured za reviziju institucija u Federaciji BiH objavio je 325 izvještaja o finansijskoj reviziji institucija u FBiH. Za finansijske izvještaje subjekata, koji su bili predmetom revizije, dato je 136 pozitivnih mišljenja, odnosno, gotovo pa identično mišljenja sa rezervom (135), dok je tek 48 mišljenja (15%) pozitivno. Također dato je i 8 suzdržanih mišljenja.\nDodatno, zabrinjava činjenica da su revizori kroz izvještaje o finansijskoj reviziji, dali ukupno 5.838 preporuka revidiranim subjektima. CCI upozoravaju da institucije realizacijom preporuka trebaju povećati svoju finansijsku disciplinu, što bi u konačnici dovelo do smanjenja broja negativnih revizorskih izvještaja i zaustavilo dalja kršenja zakona te omogućilo transparentnije trošenje javnih sredstava.\nRaduje činjenica da institucije sve više poštuju zakonsku obavezu dostavljanja plana otklanjanja nedostataka. Ovaj dokument je izuzetno važan jer sadrži akcioni plan koji je potrebno implementirati kako bi se uočeni nedostaci prilikom revizije otklonili, odnosno realizovale preporuke revizije. Odnos revidiranih institucija da dostave akcione planove prema zakonskoj obavezi, pokazuje odnos institucija prema reviziji, odnosno njihovu želju za ispravljenjem uočenih nepravilnosti osiguraju odgovornije trošenje javnih sredstava.\nBitno je istaći, da uspjeh revizije ne zavisi samo od rada Ureda za reviziju, nego je ključna obaveza djelovanja ostalih institucija, poput tužilaštava, parlamenta, političkih aktera i u konačnici i sudova. Također, u procesu revizije, velika odgovornost je i na Parlamentarnoj komisiji odgovornoj za reviziju koja treba organizovati javna saslušanja revidiranih institucija. U vezi s tim, CCI ističe da je neophodno da se svi članovi komisije ili barem većina involvira, odnosno učestvuju prilikom javnih saslušanja predstavnika institucija čije poslovanje nije zaslužilo povoljno revizorsko mišljenje. Ohrabruje činjenica da je nakon dvogodišnje blokade, Komisija od formiranja u septembru 2020. godine, održala 13 sjednica, pri čemu su razmatrana 44 revizorska izvještaja.\nTakođer, pored federalnog, velika je odgovornost lokalnih i kantonalnih parlamenata nad kontrolom trošenja javnog novca koji trebaju detaljno razmatrati revizorske izvještaje i akcione planove uklanjanja nedostataka revidiranih institucija.\nTim povodom, Centri civilnih inicijativa pozivaju na unapređenje procesa javne revizije na svim nivoima u Federaciji BiH. Korak ka uspješnijoj kontroli trošenja javnog novca bit će zasigurno nastavak javnih saslušanja, korištenje mogućnosti sankcionisanja ali i konačne aktivnosti parlamenata, tužilaštava, političkih partija i sudova koji će biti u interesu svih građana i građanki.\nOznakeAnaliza CCI Ured za reviziju institucija u FBiH\n7 DANA DO ISTEKA ROKA FEDERALNIM REVIZORIMA OSTALO JOŠ 25 IZVJEŠTAJA\nKATASTROFA – 4 NEGATIVNE OCJENE REVIZORA ZA OPERATORA ZA OBNOVLJIVE IZVORE ENERGIJE I EFIKASNU KOGENERACIJU\nI SUDOVI U VIŠEGRADU I SREBRENICI KRŠE ZAKONE\nLOŠA PRAKSA NESLIJEĐENJA DOBRE PRAKSE\nPodsjećanja (2012.): ŠEGO: NEZAVISNA REVIZIJA PALA U RUKE POLITIKE\nNA SJEDNICI PREDSTAVNIČKOG DOMA DRŽAVNOG PARLAMENTA DVIJE REVIZIJE UČINKA\nCCI O “SASLUŠANJIMA” PRED FEDERALNOM PARLAMENTARNOM KOMISIJOM ODGOVORNOM ZA REVIZIJU


Voliš da fotografišeš i deliš svakodnevne, a ne samo najlepše momente sa prijateljima na „Instagramu“? Onda su „Instagram priče“ prava opcija za tebe!\nŠta su, kako funkcionišu i kako ih brendovi mogu iskoristiti\nU smelom pokušaju da ohrabri korisnike da kreiraju i dele više sadržaja na platformi, „Instagram“ je najavio „Instagram priče“, funkciju koja omogućava korisnicima da postavljaju fotografije i video snimke koji se brišu posle 24 časa.\nFunkcija podseća na „Snepčet priče”, opciju uvedenu 2013. koja je od ključnog značaja za napredak kompanije. Baš kao i na „Snepčetu”, fotografije i video snimci podeljeni u tvojoj „Instagram priči” su kratkotrajni i ne mogu se videti nakon isteka 24 časa. Sadržaj podeljen u pričama se takođe neće pojavljivati na tvom profilu ili na početnoj strani.\nŠta bi ovo moglo da predstavlja trgovcima i (društvenim medijima)? Potrebno je istražiti podrobnije i tako pronaći sve informacije o načinu na koji će „Instagram priče” raditi za nas.\nKako funkcionišu „Instagram priče”\nPriče će se globalno izbacivati na iOS-u i Androidu tokom nekoliko sledećih sedmica. I dok će neki korisnici odmah imati pristup funkciji, drugi će čekati malo duže da je dobiju i pokrenu.\n„Instagram priče” se pojavljuju u meniju na vrhu početne stranice - i moći ćeš da deliš priče sa svih profila, od tvojih najboljih prijatelja do omiljenih popularnih profila. Kada bude dostupno nešto novo što bi mogao da vidiš, na njihovoj profilnoj fotografiji će se pojaviti obojeni krug.\nDa bi video nečiju priču, jednostavno treba da dodirneš izabranu profilnu sliku i priča će se pojaviti preko celog ekrana, prikazujući sav sadržaj koji je postavljen tokom poslednja 24 časa. Sadržaj će se prikazivati hronološki od najstarijeg ka najnovijem. Jednom kada pogledaš priču, možeš da klikneš „nazad“ i „napred“ ili prevučeš prstom da bi video drugu priču. Za razliku od regularnih postova, ovde nema lajkova ni javnih komentara.\nDodatni savet: kako da dodaš sadržaj iz Camera Roll albuma\nPostoje sjajne opcije u „Instagram pričama“ koje ti omogućavaju da aploaduješ sadržaj iz camera roll-a svog pametnog telefona koji si napravio u poslednja 24 časa. Da bi to uradio, jednostavno prevuci prstom nadole do stories camera i videćeš kako se najnoviji sadržaji sa camera roll-a pojavljuju na vrhu ekrana. Odavde, jednostavno, selektuješ sadržaj koji bi voleo da dodaš u svoju priču.\nTvoja priča podleže podešavanjima privatnosti tvog profila. Ako podesiš svoj profil na privatan, tvoja priča će biti vidljiva samo tvojim pratiocima. Međutim, ako želiš, možeš lako da sakriješ celu svoju priču od bilo koga, čak i ako te prati.\nNekoliko načina na koje bi priče mogle koristiti „Instagramu“\n1. Pokušaj da se poveća deljenje sadržaja\nKada se „Instagram“ prvi put pojavio na sceni 2010. godine, njegova glavna odlika je bila mogućnost pretvaranja prosečnih fotografija slikanih pametnim telefonima u slike sa profesionalnim efektima uz pomoć niza pametnih filtera i alata za uređivanje.\nOno što je izdvajalo „Instagram“ sada bi moglo predstavljati prepreku za kompaniju, kako upotreba „Instagram“ menija raste. Mnogi od 300 miliona svakodnevnih korisnika platforme uviđaju da je njena početna stranica značajno mesto osmišljeno samo za njihov najbolji sadržaj. Govoreći za The Verge, suosnivač „Instagrama“, Kevin Sistrom objašnjava: „Ako se 'Instagram' zasniva na snimanju najboljih trenutaka, mi ispunjavamo prostor između – fokusirajući se više na opšti vizuelni izraz. Hvatamo sve trenutke na svetu, ne samo one najbolje.“\nKoliko često se deli sadržaj na „Instagramu“\nProsečan broj postova po korisniku na „Instagramu“ je opao između 2013. i 2015., prema studiji objavljenoj u The Information. U isto vreme, samo video na „Snepčetu“ je imao preko 10 milijardi pregleda dnevno i porast od 25 procenata u samo tri meseca između februara i aprila 2016.\nUnion Metrics je postavio podatke o brendovima i „Instagramu“ (beleška: podaci su stigli pre promene u algoritmu), koji govore da većina brendova postavlja 1 do 2 puta dnevno na Instagram (stvarni prosek je bio u sredini, 1,5).\n„Instagram priče“ omogućavaju brendovima i pojedincima da postavljaju više i to bez zatrpavanja početne stranice drugim korisnicima. Kao što je kompanija objasnila na svom blogu: „Koristeći 'Instagram priče' ne morate da brinete oko zatrpavanja. Umesto toga, možete da postavljate koliko želite tokom dana – sa onoliko kreativnosti koliko želite.“\n2. Novi fokus na slanje poruka\nTokom proteklih godina smo bili svedoci velikog porasta u platformama za slanje poruka, uključujući „Fejsbuk Mesindžer“ i „Vocap“ („Fejsbuk“ je takođe vlasnik „Instagrama“), svaki dostižući preko milijardu korisnika i „Snepčet“ koji postaje dominantna platforma u deljenju fotografija i video snimaka u odnosu 1:1 i slanju poruka među tinejdžerima. Uz ovu inovaciju, izgleda kao da bi „Instagram“ mogao da napravi korak ka slanju poruka i postane mesto gde će se ne samo deliti naši najlepši trenuci nego i diskutovati naš svaki trenutak.\nEvo kako to funkcioniše: ako želiš da komentarišeš nešto što vidiš u nečijoj priči, možeš da dodirneš strelicu i pošalješ privatnu poruku toj osobi na Instagram Direct; ako „Instagram“ reši problem slanja poruka, onda će aplikacija postati mnogo više od kolekcije naših najlepših trenutaka. Sa nizom priča uhvaćenih „u trenutku“, a osim toga i razgovora sa najbližima, mogao bi postati prava društvena mreža.\nU narednom tekstu saznajte na kojih pet načina različiti brendovi mogu da iskoriste „Instagram priče“.


Predstavnici dva reprezentativna sindikata, Saveza samostalnih sindikata Srbije (SSSS) i Ujedinjenih granskih sindikata (UGS) "Nezavisnost" usprotivili su se danas najavljenom smanjenju zarada u javnom sektoru.\n- Protivimo se i spremni smo da žestoko odgovorimo kada je u pitanju smanjenje plata u javnom sektoru. U ovom kriznom periodu nje rešenje smanjiti platu za 700.000 ljudi, koliko kažu da je tu zaposleno - rekao je predsednik SSSS Ljubisav Orbović na zajedničkoj konferenciji za novinare dve naveće sindikalne centrale.\nOn je ocenio da se smanjenjem plata za 10 odsto "neće dobiti nikakav napredak, niti pomak u ovom društvu", ocenjujući da se tako samo ulazi u spiralu siromaštva iz koje je posle teško izaći.\nOrbović je apelovao na Vladu Srbije da još jednom dobro razmisli da li će doneti odluku o smanjenju plata u javnom sektoru i pozvao je da "ne sluša one koji vrše pritisak da se to uradi".\nPotpredsednik UGS "Nezavisnost" Zoran Stojiljković ocenio je da se u Srbiji u javnosti podmeću netačne teze da je u javnom sektoru previše zaposlenih, da su tu plate 25, 30 odsto veće nego u privatnom sektoru i da je to "prosto neodrživo".\n- Da li je neko rekao da se privatnom sektoru dobar deo plata isplaćuje na ruke i da onda uopšte nije tačna teza da su plate u javnom veće nego u privatnom - rekao je Stojiljković i izrazio sumnju u verodostojnost podataka koji se u javnosti iznose o 780.000 zaposlenih u javnom sektoru.


Zapadni Balkan u periodu 'prikljucenje bez prikljucenja'\nizvor: agencije foto: 29.10.2019\nOdluka Evropske unije da ne otvori pregovore sa Sjevernom Makedonijom i Albanijom je velika greška Brisela, ali to ne smije da bude alibi Crnoj Gori i ostalim državama regiona da zastanu ili nazaduju u evropskim integracijama, upozorili su crnogorski zvaničnici.\nPotpredsjednik Vlade i ministar pravde Zoran Pažin smatra da je aktuelni stav Brisela "duboko pogrešan" iz nekoliko razloga.\n"Prije svega jer narušava povjerenje između partnera u integracionom procesu koje mora da postoji. Još više je pogrešan zbog toga što posljedica takvog pristupa neće biti više evropskih vrijednosti u regionu. Ako ovaj prostor ne budu ispunjavale evropske vrijednosti, ispunjavaće ga neke druge vrijednosti", ocijenio je ministar pravde.\nPažin je podsjetio do kakvih tendencija to može dovesti:\n"Tragičan bilans tih vrijednosti imali smo priliku da vidimo tokom 90 tih godina prošlog vijeka na prostorima bivše Jugoslavije", kazao je Pažin na podgoričkom panelu o ispunjavanju obaveza iz poglavlja 23 i 24 u pregovorima Crne Gore sa Evropskom unijom.\nTa poglavlja se odnose na vladavinu prava, nastavak reformi u pravosuđu, borbu protiv korupcije i organizovanog kriminala.\nSjeverna Makedonija važna i za ostale zemlje\nPred zemljama regiona je period "priključenje bez priključenja", a nijedna država neće moći da se pridruži EU ukoliko taj proces ne budu "gurale" SAD (Sjedinjene Američke Države), ocjenio je za Radio Slobodna Evropa (RSE) profesor Nerzuk Ćurak sa Fakulteta političkih nauka u Sarajevu.\n"Mi smo bukvalno 'in between', odnosno 'u nečemu između', a to znači da nas čeka period koji nazivam strategijom priključenja bez priključenja. Pod tim podrazumijevam višedecenijsko ispunjavanje uslova i unutrašnju transformaciju naših zemalja, sa idejom da u bližem evropskom susjedstvu zemlje više ne proizvode onu količinu konflikata i napetosti koje bi mogle ugroziti samu EU", navodi profesor Ćurak.\nĆurak: Obeshrabrivanjem proevropskih snaga u Sjevernoj Makedoniji, mogle ojačati evroazijske proruske tendencije\nDirektorica Balkanskog fonda za demokratiju Gordana Delić upozorava da postoje i drugi "igrači" na tlu Zapadnog Balkana koji nastoje da ostvare svoje interese, a posljednji negativni impulsi iz Brisela u vezi sa politikom proširenja samo im dodatno otvaraju prostor.\nI profesor Nerzuk Ćurak ukazuje na mogućnost ozbiljnih geopolitičkih turbulencija, dodajući da bi obeshrabrivanjem proevropskih snaga u Sjevernoj Makedoniji, mogle ojačati evroazijske proruske tendencije.\n"Zato je Sjeverna Makedonija važna i za druge zemlje, prije svega za Bosnu i Hercegovinu, Srbiju i Kosovo, da pokaže da, bez obzira na ovakav udarac, ima u sebi snagu da se i dalje europeizira. Ako je ne bude imala, onda će to ojačati antievropske sile u regionu", očekuje Ćurak.\nDirektor Građanske alijanse Boris poručuje da "ovako više ne ide".\n"Problem je i u njima (EU), ali to neko treba otvoreno da kaže. Ovakvo ponašanje kakvo je bilo i prema Sjevernoj Makedoniji i prema Albaniji, ali i prema Crnoj Gori (da ne otvori posljednje pregovaračko poglavlje), mislim da nije dobronamjerno", primjećuje Raonić.\nŠta škripi u pravosuđu?\nGlavni pregovarač Crne Gore sa EU Aleksandar Drljević smatra da Crna Gora ne smije da dozvoli zastoj ili stagnaciju u evropskim integracijama, bez obzira na stav pojedinih članica EU da treba sačekati sa proširenjem. Kaže da je svjestan koliko je sada teško u takvim okolnostima u Crnoj Gori ali i regionu raditi i razmišljati o evropskim integracijama.\n"Ali sa druge strane, mi u Crnoj Gori smo tako duboko u ovom procesu i brojke su tu zaista neupitne i mi jednostavno ne možemo da budemo obeshrabreni jer smo do sada otvorili 32 pregovaračka poglavlja, tri poglavlja smo privremeno zatvorili i u očekivanju smo da i posljednje poglavlje bude otvoreno. Mi smo toliko zagazili u pregovarački proces da za nas nema dileme da treba da intenziviramo naše aktivnosti i da se krećemo u tom smjeru", navodi Drljević.\nPotpredsjednik Vlade Zoran Pažin kazao je da država donosi zakone koje institucije i državni organi treba da primjenjuju.\n"Nijesmo dobili završna mjerila za poglavlja 23 i 24, ali tu nema nikakve misterije. Nikakve enigme nema šta treba da se radi. Ne može Vlada da primjenjuje sve ove zakone, ne može Vlada da primjenjuje pravosudne zakone umjesto pravosuđa. Svako treba da snosi svoj dio odgovornosti", poručuje ministar Pažin.\nPažin je istakao da je povjerenja građana u tužilaštvo na nedopustivo niskom nivou i da treba raditi kako bi se to promijenilo.\nI predsjednik skupštinskog Odbora za evropske integracije Slaven Radunović iz opozicionog Demokratskog fronta ukazuje na odgovornost čelnika tužilaštva, ali iz ugla posljednje afere "Kurir", u kojoj odbjegli biznismen Duško Knežević tvrdi da je preko posrednika, sekretara u Državnom tužilaštvu Nenada Vujoševića, podmićivao glavnog tužioca Ivicu Stankovića.\n"Došli smo u poziciju da snimljeni razgovor u kojem prvi saradnik i visoki javni funkcioner priznaje da je nosio novac vrhovnom državnom tužiocu, nije dovoljan ni za to da taj tužilac bude ispitan. Niko ga unaprijed ne optužuje da je uzeo novac ali država u kojoj se na osnovu takve informacije ne preduzima ništa, makar ni razgovor sa VDT-om kao građaninom, ne može da uđe u EU", smatra Radunović.\nDa nešto "škripi" u pravosuđu ne spore ni oni koji su decenijama u tom sistemu, poput predsjednika Sudskog savjeta Mladena Vukčevića.\n"To su sva ova dešavanja u i oko Tužilaštva. O tome se mora razgovarati jer ako se ne izađe iz tog konteksta dešavanja nama kod Brisela nije zagarantovana prelazna ocjena i to ne može nadomjestiti ono što mi nazivamo briselskim novogovorom - umjereni napredak, određeni napredak , ograničeni napredak", poručio je Vukčević.\nDa nema mjerljivih rezultata u oblastima koje su sadržane u pregovaračkim poglavljima 23 i 24 konstatovala je i Evropska komisija u Izvještaju o napretku Crne Gore u 2019. godini.


Opstina Pale | STANjE ZADOVOLjAVAJUĆE, ALI MOŽE BOLjE\nSTANjE ZADOVOLjAVAJUĆE, ALI MOŽE BOLjE\nStanje bezbjednosti u opštini Pale je zadovoljavajuće, ali uvijek može biti bolje, konstatovano je na današnjoj vanrednoj sjednici opštinskog Foruma za bezbjednost, kojoj su uz predstavnike opštinske Administrativne službe prisustvovali najviši predstavnici Policijske uprave Istočno Sarajevo i Policijske stanice Pale.\nNavodeći da statistički podaci pokazuju da situacija nije alarmantna, načelnik opštine Pale Boško Jugović izjavio je novinarima da bezbjednosna situacija ipak može biti bolja.\n“Građani Pala nemaju razloga za zabrinutost, ali svi treba da doprinesemo da bude bolje”, istakao je Jugović, ocjenjujući da porodica i obrazovne institucije treba da pomognu da se situacija popravi.\nPrema Jugovićevim riječima, današnja sjednica Foruma za bezbjednost slučajno se poklopila sa incidentima koji su se u opštini Pale dogodili u vrijeme vaskršnjih praznika.\n“Uglavnom je riječ o incidentima u noćnim satima u tržnom centru `Koran`”, rekao je Jugović i najavio kontrole ugostiteljskih objekata.\nJugović je apelovao da mladi sugrađani više vode računa o svojoj i tuđoj bezbjednosti, posebno kao učesnici u saobraćaju – da u alkoholisanom stanju ne sjedaju za volan i da poštuju saobraćajna pravila.\nZamjenik načelnika Policijske uprave Istočno Sarajevo Predrag Ćajić podsjetio je da se u nedjelju, 8. aprila, na Palama dogodio incident u kojem je učestvovalo više lica, od kojih je jedno upotrijebilo vatreno oružje.\n“Niko nije povrijeđen, a policija je reagovala u okviru zakonskih ovlaštenja”, rekao je Ćajić i dodao da je istraga o ovom događaju u toku.\nOn je naveo da policija preduzima mjere i radi na dokumentovanju nedavne paljevine u prolazu jedne od zgrada u centru Pala.\nPrema Ćajićevim riječima, incidenti na području opštine Pale su pojedinačni i nema razloga za zabrinutost.\n“Policija radi svoj posao, djelujemo preventivno, a tamo gdje treba i represivno”, istakao je zamjenik načelnika Policijske uprave Istočno Sarajevo.\nĆajić je dodao da veliki problem predstavlja nelegalno oružje zaostalo iz prethodnog rata.\n“Činimo sve na oduzimanju tog oružja”, rekao je Ćajić i podsjetio stanovništvo da u okviru akcija koje sprovodi policija mogu da predaju nelegalno oružje ili da ga u zakonskim okvirima prevedu u legalno.


Novi istraživaèki centar za kompjuterske èipove - 2002-07-24\n24 jul, 2002\nCilj ovog projekta je izgradnja centra za razvoj sledeæe generacije elektronskih komponenti zvanih ”kompjuterski èipovi.“ Konzorcijum najveæih proizvodjaèa kompjuterskih èipova Internešenel sematek za lokaciju je izabrao Univerzitet države Njujork, u prestonici te države, Olbeniju. Izgradnja centra æe koštati više od 400 miliona dolara, od èega æe oko polovinu obezbediti država Njujork, tokom narednih 5 godina. Fizièar Alen Kalojeros, direktor jednog od kompjuterskih odeljenja na Univerzitetu države Njujork, u Olbeniju, kaže da æe istraživaèi raditi na razvijanju manjih, bržih, ali i jeftinijih èipova, koji se sada koriste u ogromnom broju uredjaja - od kuhinjskih aparata do sistema za borbu protiv bioterorizma:\n”Kompjuterski èipovi su važni jer sada uèestvuju u oko 80 odsto uredjaja kojima se èoveèanstvo koristi. Na primer, oko 90 odsto funkcija u savremenom automobilu kontrolišu kompjuteri. Isto je u kuæi ili bilo gde drugde.“\nU grupi Internešenel sematek nalaze se neke od najkrupnijih amerièkih firmi, kao što su IBM, Intel i Hjulet-Pakard, ali i evropskih, kao što su holandski Filips i nemaèki Infineon teknolodžis. Tu su i južnokorejski Hajniks i tajvanski TSMC. Istraživaèi u novom centru, koji æe se zvati ”Simatek sever,“ radiæe na èipovima od 300 milimetara, u saradnji sa nauènicima u prvom centru pomenutog konzorcijuma, osnovanom 1988. godine, na Univerzitetu države Teksas, u gradu Ostinu. Struènjaci kažu da je Internešenel simatek pomogao da Ostin postane centar visoke tehnologije, koji je privukao nove kompanije i podstakao razvoj lokalne privrede. Guverner države Njujork, Džordž Pataki, lièno je bio umešan u nagovaranje konzorcijuma da novi centar osnuje na Univerzitetu države Njujork. Taj univerzitet je nedavno izgradio veoma savremene objekte u nastojanju da otvori radna mesta za hiljade tehnološki visokoobrazovanih struènjaka. Guverner Pataki je rekao da bi novi centar mogao da preobrazi privredu severno od grada Njujorka. Profesor Kalojeros to potvrdjuje:\n”Ako napravimo sasvim konzervativnu procenu da æe ekonomski uticaj biti samo pet ili deset procenata od onoga što se dogodilo u Ostinu, otkada je Sematek otvorio svoj centar, to bi predstavljalo zapanjujuæi privredni bum u državi Njujork.“\nKonzorcijum Internešenel sematek izabrao je lokaciju u toj amerièkoj državi posle razmatranja više drugih opcija po obodu Pacifika, u Evropi i širom Sjedinjenih Država.


Kfor sinoć uklonio barikade u mjestu Rudare\nVojnici Kfora uklonili su noćas oko 2.00 časa barikade koje su lokalni Srbi postavili u mjestu Rudare na sjeveru Kosova.\nVojnici Kfora uklonili su barikade na putu Leposavić – Priština kod Rudara četiri sata pošto su ih lokalni Srbi postavili kao znak protesta što je Kfor zatvorio alternativne putne pravce na sjeveru Kosova.\nAkcija je prošla bez incidenata, a tokom nje iznad Kosovske Mitrovice i Zvečana letio je jedan helikopter Kfora, javlja RTS.\nMost preko Ibra u Rudaru je deblokiran, kao i svi putni pravci koji vode ka Zvečanu. Poslije uklanjanja barikada situacija u Rudaru je mirna.\nPripadnici Kfora blokirali su juče ujutro sve puteve koji vode ka sjeveru Kosova i nisu dozvoljavali prolaz vozilima ni iz pravca Zubinog Potoka, ni prema administrativnom prelazu Brnjak.


Put koji puni baterije električnih automobila dok se oni voze po njemu otvoren je u Švedskoj u blizini stokholmskog aerodroma Arlanda.\nDrum je dugačak skoro dva kilometara i iza njega stoji eRoadArlanda, konzorcijum u koji su uključene brojne kompanije uključujući proizvođača motornih vozila DAF, građevinske izvođače, tehnološke kompanije, kao i akademske institucije.\nNjihov inovativni sistem prenosi energiju do električnih vozila, kako automobila tako i kamiona, kroz prugu koja se nalazi na sredini vozne trake. Deo pruge od 50 metara u potpunosti je elektrificiran i služi kao punjač baterije električnih vozila. Vezu sa podnožjem vozila predstavlja pokretna ručica koja automatski detektuje blizinu pruge za punjenje i počinje da se spušta ka njoj dok se vozilo kreće u njenom smeru. Dok se vozilo puni, vozači mogu da prate nivo punjenja i količinu utrošene električne energije.\nOd sada će skoro svi električni automobili pomalo podsećati na Transformerse\nOvaj sistem je zgodan zato što ga je moguće instalirati na sve javne puteve.\nU pitanju je tehnologija zasnovana na sličnim principu kojim se pokreću tramvaji, a slični električni putevi već su instalirani u Nemačkoj i na drugim lokacijama u Švedskoj, ali su svi oni još uvek u privatnom vlasništvu. S druge strane, sistem punjena električnih vozila koji je razvila eRoadArlanda je ne samo jeftiniji i napredniji, nego i namenjen javnim putevima.\nOvaj sistem moguće je instalirati na sve javne puteve\n„Koliko znamo, radi se o najjeftinijem sistemu električnih puteva koji je razvijen do sada“, izjavio je Hans Säll, predsednik konzorcijuma za Dezeen. „Naš sistem može da se implementira na već postojeće infrastrukture i funkcioniše kako na putničkim, tako i na velikim transportnim vozilima. Sa estetske strane gledano, radi se o sasvim diskretnom rešenju„.\nPunjenje vozila u pokretnu u odnosu na punjenje onih koja su stacionirana na jednom mestu nosi nekoliko prednosti. Pre svega, baterije koje se koriste u ovakvim slučajevima su manje, a samim tim i jeftinije i manje štetne po okolinu. Osim toga, i sami punjači, odnosno stanice za punjenje vozila zauzimaju manju površinu i lakše se implementiraju na postojeće autoputeve.\nUz ovakva vozila neće više biti „puš pauze“ na pumpi\nUskoro u celoj Evropi?\nOvaj pilot projekat do sada su ovaj put uspešno koristili električni kamioni koji saobraćaju po lokalu, a finansirali su ga zajedno eRoadArlanda i vlada Švedske. Trenutno švedska vlada radi na tome da pronađe najbolje rešenje za unapređenje javnih puteva i testiraju različite opcije punjenja električnih vozila. One se u ovom momentu testiraju na nekolicini manjih javnih puteva, a plan je da se za nekoliko godina prebace na nešto duže deonice.\nUzevši u obzir da evropski proizvođači vozila kakvi su Volvo i BMW uporno rade da razvoju električnih automobila za široku proizvodnju, neće biti nimalo čudno kada slične sisteme punjenja za nekoliko godina vidimo na nekim od najvećih saobraćajnica u Evropi.\n#elektricna vozila #elektricni automobil #eRoadArlanda #evropski putevi #niskogradnja #punjenje baterije #stanica za punjenje elekticnih vozila


Vučića zanimalo dokle su kineski stručnjaci stigli u razvoju vakcine - 28.10.2020, Sputnik Srbija\nVučića zanimalo dokle su kineski stručnjaci stigli u razvoju vakcine\nPredsednik Aleksandar Vučić razgovarao je sa ambasadorkom Kine Čen Bo o rezultatima borbe protiv zarazne bolesti Kovid-19 u Srbiji i Kini. Vučić se interesovao... 28.10.2020, Sputnik Srbija\npolitika, vesti, aleksandar vučić, čen bo, srbija\n© Tanjug / Instagram/BUDUCNOSTSRBIJEAVPredsednik Srbije Aleksandar Vučić sa ambasadorkom Kine Čen Bo\nPredsednik Aleksandar Vučić razgovarao je sa ambasadorkom Kine Čen Bo o rezultatima borbe protiv zarazne bolesti Kovid-19 u Srbiji i Kini. Vučić se interesovao za rezultate kineskih stručnjaka u razvoju vakcine protiv virusa korona i izrazio zadovoljstvo njihovim napretkom.\nVučić je i ovom prilikom izrazio zahvalnost predsedniku Siju i Kini na velikoj pomoći u borbi sa pandemijom, koja je omogućila da Srbija postiže bolje rezultate od većine drugih zemalja.\nOn je istakao da je nedavna poseta člana Politbiroa CK KP Kine i direktora Kancelarije Komisije za spoljne poslove Jang Điečija potvrdila da Srbija i Kina uspešno grade bilateralne odnose i razvijaju saradnju u svim oblastima i izrazio nadu da će okolnosti uskoro dozvoliti da bude realizovana poseta predsednika Sija Srbiji.\nAmbasadorka Čen je prenela veliko zadovoljstvo visokog kineskog zvaničnika Janga posetom Srbiji i razgovorima sa predsednikom Vučićem. Predsednik Vučić je ovom prilikom uputio pozdrave predsedniku Siju i izrazio zahvalnost na političkoj i ekonomskoj podršci Kine našoj zemlji.\nSagovornici su zajedno razmotrili konkretne projekte na kojima Srbija i Kina zajedno rade, poput deonice auto-puta Preljina-Požega, obilaznice oko Beograda i pruge Beograd-Stara Pazova. Oni su konstatovali da ti projekti dobro napreduju, kao i pripreme za realizaciju projekta Fruškogorski koridor.\nIstovremeno su naglasili značaj projekta regulacije otpadnih voda i izgradnje kanalizacione mreže, preneo je Tanjug.


Špijunska slika: McLaren Sports Series - AUTOMOBILI\n10/05/2021 12:31:54 AM\nNASLOVNA / KONCEPTI / Špijunska slika: McLaren Sports Series\nDa se sve ne vrti oko prodaje Premium modela kod proizvođača supersportskih modela, može da posvedoči i McLaren koji sredinom sledeće godine treba da izbaci entry-level model. Za sad internetom kruži samo špijunska slika prekrivenog primerka, verovatno u završnoj test fazi.\nKodno ime ovog modela je „Sport Series“ koji bi mogao da se koristi pod oznakom P13, čije pojavljivanje pored kupe izvedbe moguće da će vući Spider verziju.\nŠto se tiče performansi ovaj model guraće centralno smešten V8 motor od 3.8 litara sa twin turbom i okvirno 500KS. Svakako da bi se došlo do što boljih rezultata McLaren je odlučio da ubaci i karbonsku šasiju, kako bi ceo automobil bio što lakši.\nOčekivana cena bi trebala da bude oko 125 000 funti, što je oko 70 000 funti jeftinije u poređenju na 650S model.\nTagoviMcLaren Sport Series\nPrethodno Snimljen BMW 1-Series facelift\nSledeće Samo za one sa jakim stomakom: Mercedes pada sa dizalice


Cilj projekta je unapredjenje bezbednosti saobraćaja, zivotne sredine i pristupačnosti saobraćajne infrastrukture za sve učesnike u saobraćaju sa posebnim akcentom na decu, starija lica, osobe sa invaliditetom i bicikliste na teritoriji grada Bora kroz kreiranje inovativne GIS platforme sa crowd-sourcing komponentom “mobilitybor.com”.\nMobilna i web GIS aplikacija “Mobility Bor” omogućuje pregled, unos i izmene podataka od strane građana, čime se pruža mogućnost svim građanima Bora da obeleže lokacije na karti, dodaju fotografije, postave opis i daju svoje predloge u cilju poboljšanja pristupačnosti urbanističke i saobraćajne infrastrukture na teritoriji grada Bora. Ovaj jednistven projekat je vezan za jedan od ciljeva održivog razvoja Ujedinjenih nacija koji nosi naziv „Održivi gradovi i zajednice“ koji ima za cilj stvaranje održivih gradova – gradova koji su pristupačni, sa dobrim sistemom javnog prevoza, biciklističkom i pešačkom infrastrukturom i velikim brojem zelenih površina i sa velikom angažovanošću građana. S tim u vezi, dalji razvoj društva i prepoznavanje dosadašnjih problema je dovelo do razvoja mogućeg rešenja, odnosno do razvoja urbane mobilnosti.\nOvaj projekat je realizovan u okviru programa „Aktivni građani – bolje društvo: zagovaranjem ka saradnji i demokratskom razvoju Srbije“ (javnozagovaranje.bos.rs), koji realizuje Beogradska otvorena škola (bos.rs) uz podršku američkog naroda putem Američke agencije za međunarodni razvoj (USAID) (usaid.gov/serbia).\nSadržaj GIS platforme je isključivo odgovornost organizacije Sigurne staze i ne predstavlja nužno stavove USAID -a, Vlade SAD ili BOŠ-a.


predmeti - Dnevni list Danas\nPočetna » predmeti\nOsnovni sud u Nišu započeo je godinu sa 21.053 predmeta, a s obzirom da ima 56 sudija, svaki od njih treba da reši 375 predmeta, navedeno je u Programu rešavanja starih predmeta za ovu godinu objavljenom na sajtu suda.\nPiše: Beta 12. 3. 2021.\nReforma obrazovanja donela je gimnazijalcima čak 17 nastavnih predmeta koji se brojčano ocenjuju i jedan koji se ocenjuje opisno, a majka gimnazijalaca iz Čačka je zbog tolikog broja predmeta uputila pismo ministru koje se velikom brzinom proširilo društvenim mrežama i dobilo podršku velikog broja ljudi.\nDruštvo sudija Srbije: Zabranjeno je mešanje vlasti u rad tužilaštva i na postupanje u predmetima\nDruštvo sudija Srbije ukazalo je danas, povodom učestalih javnih istupa najviših državnih zvaničnika, da je zabranjen svaki uticaj na rad javnog tužilaštva i na postupanje u predmetima od izvršne i zakonodavne vlasti, korišćenjem javnog položaja i sredstava javnog informisanja.\nIsti predmet, različite ocene\nU osnovnim školama na teritoriji AP Vojvodina u petak se završava prvo polugodište, ali nastavnici još ne znaju na koji način će zaključiti ocene učenicima petog razreda iz drugog stranog jezika.\nPiše: V. Andrić 18. 12. 2018.\nViše od trećine predmeta nije završeno\nGradsko pravobranilaštvo u Novom Pazaru prošle godine imalo je 1.567 predmeta u radu iz sedam oblasti koje su mu u nadležnosti.\nPiše: S. Novosel 11. 5. 2018.


Republika / Vesić: Fabrika za preradu otpadnih voda smanjiće izliv kanalizacije u reke za 80 odsto\nponedeljak, 20. 1. 2020.| 13:38\nZamenik gradonačelnika Goran Vesić izjavio je da je danas veliki dan za Beograd, jer je potpisan ugovor za izgradnju fabrike za preradu otpadnih voda u Velikom selu, vredne skoro 272 miliona evra, koja će, istakao je, kada bude puštena u rad smanjiti direktan izliv kanalizacije u Dunav i Savu za oko 80 odsto.\nTo je najveća fabrika za preradu otpadnih voda koju će Beograd imati, a pokriće južni deo grada (Sremčicu, Železnik, Žarkovo, Banovo Brdo i Senjak), zapadni deo grada (Zemun i Novi Beograd) i centralni deo grada, naveo je Vesić i dodao da će, osim te, u prestonici biti izgrađeno još pet manjih fabrika za preradu otpadnih voda.\nVesić je podsetio da trenutno trećina Beograda nema kanalizaciju i da sva kanalizacija ide direktno u Savu i Dunav.\nOstalih 20 odsto ispusta će, dodao je, biti ukinuto kada budu završene ostale fabrike za preradu otpadnih voda – u Batajnici, Ostružnici, Obrenovcu, Boleču i na levoj obali Dunava.\n- Da bismo završili fabriku za preradu otpadnih voda u Velikom selu, koja je najveća i košta skoro 272 miliona evra, neophodno će biti da osim same fabrike završimo interceptor koji će omogućiti da sva otpadna voda iz južnog, zapadnog i centralnog dela grada dođe do same fabrike - pojasnio je Vesić.\nNaveo je da će se raditi nova crpna stanica "Ušće 2", te da će ispod Save takođe biti urađena kanalizacija kako bi sva kanalizacija sa leve obale Save i desne obale Dunava, Zemuna i Novog Beograda mogla da bude transportovana do Velikog sela.\n- Uradićemo čitav niz kanalizaciono-crpnih stanica i kada sve to budemo završili imaćemo prvu fazu za preradu otpadnih voda. Kada završimo prvu fazu, koja je obuhvaćena današnjim ugovorom, počinjemo da radimo drugu fazu koja obuhvata hemijsku preradu otpadnih voda koja podrazumeva da se otpadne vode tretiraju na način propisan pravilima EU - rekao je Vesić za Tanjug.\nU međuvremenu, naveo je, Grad završava projektovanje fabrike za preradu otpadnih voda u Batajnici što će, dodao je, biti gotovo u narednih nekoliko meseci nakon čega će biti raspisan tender za izgradnju te fabrike.\nTo su, pojasnio je, manje fabrike koje koštaju između 15 i 20 miliona evra i koje Grad može sam da finansira.\n- Zajedno sa Evropskom investicionom bankom (EIB) radimo kanalizaciju na levoj obali Dunava. Ugovor za to je potpisan, uzeli smo kredit od 35 miliona evra, a Grad obezbeđuje svojih 13 miliona evra što je ukupno 48 miliona evra - precizirao je Vesić.\nNaveo je da je tu takođe predviđeno postrojenje za preradu otpadnih voda tako da će sva kanalizacija sa leve obale Dunava ići direktno prerađena u tu reku.\nSa EIB-om se pregovara o tome da se krene sa projektovanjem fabrike za preradu otpadnih voda u Ostružnici, kaže zamenik gradonačelnika i dodaje da će tokom ove godine početi i projektovanje takve fabrike u Obrenovcu.\n- Kada sve ovo budemo završili, Beograd će rešiti problem otpadnih voda. Naravno, u međuvremenu ćemo kroz nacionionalni investicioni plan raditi nedostajuću kanalizaciju kako bi trećina Beograda, koja je trenutno nema, kanalizaciju dobila“, rekao je Vesić.\nAli, istakao je, ono što je najvažnije to je da je od danas Beograd počeo proces u kome će prerađivati svoje otpadne vode, kao i svi drugi veliki gradovi u Evropi.\n- Nema velikog evropskog grada, poput Beograda, koji se nalazi rekama, koji ne preraduje svoje otpadne vode. Mi smo poslednji veliki grad koji direktno sve svoje otpadne vode ispušta u reke i zato je ovo veliki dan za Beograd - zaključio je zamenik gradonačelnika.\nSrbija Beograd Goran Vesić Kanalizacija Otpadne vode


NOVI ZAKON O FINANSIJSKOJ PODRŠCI PORODICAMA: Prvom detetu 100.000 dinara, novac porodiljama sa seoskih imanja – Agropress\nTakođe pravo na naknadu imaće i majka koja je u momentu rađanja deteta nezaposlena i nije ostvarila pravo na novčanu naknadu po osnovu nezaposlenosti.\nTekst ovog zakonskog akta koji je bio priveden kraju u mandatu prethodne Vlade Srbije, u međuvremenu je značajno korigovan, i sada je prema oceni profesorke dr Slavice Đukić Dejanović, ministarke bez portfelja zadužene za demografiju i populacionu politiku, mnogo pronatalitetniji nego u prvoj verziji.\n– Na ovom predlogu, razumljivo, najviše je radilo resorno Ministarstvo za rad, zapošljavanje, socijalna i boračka pitanja, ali smo svi konsultovani i očekujem da će ovaj zakon u Skupštini dobiti veliku podršku, možda i biti dopunjen još nekim dobrim rešenjima, jer nam je svima prioritet povećanje nataliteta – kaže za, „Novosti“, ministarka Đukić Dejanović. – Sve sugestije kojima je dopunjen prvobitni predlog su dobar podsticaj rađanju, naročito povećanje davanja za prvo dete na 100.000 dinara, ali ako bih ja lično između predloženih trebalo da se odlučim za najpodsticajniju meru onda je to svakako ona kojom se žene sa sela izjednačavaju sa zaposlenima. Time će zapravo žena sa sela, koja je stub porodice, prvi put biti finansijski podržana da rađa.\nUmesto povraćaja PDV, novim zakonom predviđena je jednokratna naknada svakom novorođenčetu od 5.000 dinara. Ministarka Đukić Dejanović smatra da će to biti bolje i pravičnije rešenje nego što je povraćaj PDV:\n– Dosad smo imali neujednačenu situaciju. Neki su prikupljali račune i ostvarivali pravo na povraćaj PDV, a drugi, lično sam ubeđena da su u ovoj grupi bili oni sa najviše obaveza, recimo samohrane majke, nisu za to imali vremena. Po novom rešenju svaka beba će na rođenju dobiti 5.000 dinara i to je fina podrška porodici i ima pronatalitetni cilj – kaže ministarka Đukić Dejanović.\nMAKSIMALNO TRI PROSEČNE PLATE\ndeciji dodatak pdv plata porrodilje roditeljski dodatak selo seoska imanja Slavica Djukic Dejanovic tri prosećne plate